Savamala, novi centar Beograda - Galerija - XXZ Portal\n09.05.2017. - 17:13\nGalerija: Savamala, novi centar Beograda\nOd samog početka, Savamala je bila zamišljena kao centar Beograda , ali to nikada nije postala. Ideja o “centru grada” napuštena je nakon 1945. godine, zbog čega je Karađorđeva ulica postala tranzit za “teški” saobraćaj, a nekada lepe fasade okolnih zgrada su propale. Za većinu današnjih Beograđana, Savamala je “onaj deo oko Karađorđeve ulice”. Međutim, to je mnogo širi deo grada koji se prostire od Varoš kapije, a obuhvata ulice Karađorđevu, Nemanjinu, Kneza Miloša, Kraljice Natalije, Balkansku i Prizrensku do kafane „Zlatno burence“, zatim Kosmajsku i Pop Lukinu ulicu.\nTaj godinama najzapušteniji deo Beograda, polako postaje pribežište umetnika, dizajnera, a tu se poslednjih godina otvaraju kafane, kafići, galerije, izložbeni prostori, fensi prodavnice, restorani i mnogobrojni klubovi; sve ono najbolje što se smatra pod terminom “beogradski nightlife” nalazi se upravo u ovoj četvrti koja koloritom i opuštenom atmosferom može da podseti na rani period njujorškog kvarta Greenwich Village.\nZahvaljujući projektu “Beograd na vodi”, omogućeno je da se Savamala razmahne i u kreativnom smislu; ovaj nekada zapušteni i najprljaviji deo grada, oslobođen deponija i đubrišta, danas je glavno stecište turističke ponude glavnog grada, in-mesto za turiste koji vikende provode u kvartu pored Save, tik ispod Brankovog mosta.\nBudući da se igrom slučaja redakcija našeg portala nalazi u centru Savamale, bilo je logično da jednu fotogaleriju posvetimo novoomiljenom komšiluku. Zahvaljujući Mariji Đoković i vi možete da zavirite u sve tajne Savamale…


Leonardo Dikaprio pisao Vladi FBiH i federalnim parlamentarcima zbog gradnje malih hidroelektrana - BIGportal.ba\n17 Juna, 2021 17 Juna, 2021 096\nČuveni glumac Leonardo Dikaprio, koji je ranije već na društvenim mrežama pisao o borbi za spas rijeka u BiH, sada se obratio i Vladi FBiH i federalnim parlamentarcima. -Čestitam Hrabrim ženama Kruščice i gospođi (Maidi) Bilal iz BiH na osvajanju prestižne nagrade za zaštitu životne sredine („Zeleni Nobel“), dok se…\nČuveni glumac Leonardo Dikaprio, koji je ranije već na društvenim mrežama pisao o borbi za spas rijeka u BiH, sada se obratio i Vladi FBiH i federalnim parlamentarcima.\n-Čestitam Hrabrim ženama Kruščice i gospođi (Maidi) Bilal iz BiH na osvajanju prestižne nagrade za zaštitu životne sredine („Zeleni Nobel“), dok se suočava s oružanim policijskim napadom, zastrašivanjem i prijetnjama – rekao je glumac.\nKazao je kako ova pobjeda „Žena“ dolazi usljed „globalne aktivističke kampanje za zabranu gradnje novih malih hidroelektrana u BiH, ali da to nije dovoljno da bi 240 rijeka bilo spašeno od betonskih cijevi“. Zbog toga je poručio Vladi Federacije BiH i federalnim parlamentarcima da se aktiviraju i donesu zakone koji su potrebni kako bi se zaštitile rijeke.\n– Sada je ključno da Parlament FBiH usvoji Zakon o električnoj energiji koji je na čekanju i da trajno zabrani izgradnju stotina planiranih malih hidroenergetskih projekata i revidira sve aktivne dozvole, od kojih su mnoge izdate nezakonito. Globalna zaštitarska zajednica poziva Dom naroda FBiH na čelu s Tomislavom Martinovićem da odmah krene u akciju, predstavi nacrt zakona delegatima i očuva dragocjene bosanske rijeke – poručio im je Dikaprio.\nProšle godine u oktobru glumac se takođe oglasio povodom zabrane gradnje malih hidroelektrana u BiH i javno podržao proteste koji su tada održavani.


Endurans: Rebellion Racing prelazi na AER motore\nŠvajcarski LMP1 tim, Rebellion Racing, je posle četiri sezone saradnje sa Tojota sportskim odeljenjem (TMG) odlučio da zameni Toyota V8 agregat sa V6 turbo motorom kompanije AER.\nOpširnije: Endurans: Rebellion Racing prelazi na AER motore Add new comment Datum poslednje izmene subota, 07 februar 2015 10:51\nEndurans: 35 posada za ovogodišnji FIA WEC\nACO, organizator FIA WEC takmičenja, je danas u Parizu predstavio koji će timovi nastupati u ovogodišnjem šampionatu. Ovo je veoma važan momenat za ove timove, s obzirom da im je automatski potvrđeno učešće na 24 časa Le Mana.\nOpširnije: Endurans: 35 posada za ovogodišnji FIA WEC Add new comment Datum poslednje izmene petak, 06 februar 2015 00:36\nNissan večeras predstavlja GT-R LM Nismo\nVečeras će Nissan, odnosno njegov sportski ogranak Nismo, predstaviti javnosti svoj prototip kojim će se japanski proizvođač boriti u top klasi Le Mans endurans prototipova – GT-R LM Nismo. Predstavljanje će biti tokom finala američkog ragbija (NFL Superboul).\nOpširnije: Nissan večeras predstavlja GT-R LM Nismo Add new comment Datum poslednje izmene nedelja, 01 februar 2015 14:42\nNissan Nismo GT-R LM – 1250KS\nNissan je u takmičenju „čiji je jači“, bar na papiru – trenutni pobednik, kada su u pitanju performanse na papiru. Tehnički detalji za sada nisu u potpunosti objavljeni, ali je bitno to što veza sa motorom iz serijskog GT-R modela zaista i postoji.\nOpširnije: Nissan Nismo GT-R LM – 1250KS Add new comment Datum poslednje izmene ponedeljak, 02 februar 2015 02:38\nEndurans: Toyota potvrdila vozačke postave za 2015\nToyota Motorsport je predstavila svoje vozačke postave koje će braniti titulu šampiona u FIA WEC takmičenju sa unapređenim TS040 HYBRID prototipovima.\nOpširnije: Endurans: Toyota potvrdila vozačke postave za 2015 Add new comment Datum poslednje izmene subota, 31 januar 2015 11:41\nStrana 8 od 168\tStartPrev3456789101112NextKraj\tAuto Godine 2016


NAJMANJE DVE ŽRTVE: Gradonačelnik Madrida o eksploziji, moguć uzrok curenje gasa | Novosti.RS\nOn je dodao da prvobitne informaciju ukazuju da je najverovatniji uzrok eksplozije curenje gasa, prenosi Rojters.\nKako dodaje AP, obližnji starački dom je evakuisan iako nije prijavljeno da ima povređenih među njegovim korisnicima.\nGradonačelnik Madrida, koji je obišao mesto eksplozije, rekao je za lokalnu televiziju Telemadrid da ne može da potvrdi koliko je ljudi povređeno.\nOn je dodao da, prema prvobitnim informacijama, nije pričinjena ozbiljna šteta u obližnjoj školi.\nPrethodno je španska TV Telemadrid objavila da se jedna osoba vodi kao nestala.\neksplozija Madrid eksplozija gasa Srušila se zgrada


NSinfo: Delovi za avione praviće se u Srbiji - MTU iz Minhena otvara "haj-tek" fabriku\nDelovi za avione praviće se u Srbiji - MTU iz Minhena otvara "haj-tek" fabriku\nŠirom sveta ima oko 10.000 zaposlenih\nNovu veliku fabriku softvera, delova i motora za avione u Južnom Banatu ili Sremu otvoriće kompanija MTU iz Minhena.\nNemački aero-inženjerski gigant posluje 85 godina i širom sveta ima oko 10.000 zaposlenih.\n"Danas je veliki dan za našu zemlju. U Srbiju je stigla najmodernija avio-industrija. Jedna trećina letelica na celom svetu ima delove fabrike MTU. Ovo je veliki projekat za nas. Projekat koji znači novi visoko-tehnološki život. Srbija se vraća ne nebo svetske i evropske avio-industrije", navodi predsednik Aleksandar Vučić, posle sastanka sa vodećim ljudima ovog nemačkog giganta.\nVučić je naveo i da će ugovor o izgradnji modernih postrojenja biti potpisan u junu. Kako navodi, proizvodnja će se pokrenuti verovatno u Staroj Pazovi, gde će se graditi fabrika.\nKako predsednik Srbije najavljuje, u prvoj fazi biće oko 450 zaposlenih.\n"Avionska industrija je nešto što raste u svetu. I ona će nastaviti da raste. Ovi ljudi iz MTU ništa ne brinu. Oni znaju da će narednih 30 i 50 godina imati tržište. Oni imaju dugoročne strategije. Oni odavde neće otići ni za narednih 50 godina. Ovo je važno za nas, jer nas uvodi u višu ekonomsku ligu", navodi Vučić.\nPrema njegovim rečima, ovo je velika pobeda Srbije.\nMTU razvija, proizvodi i pruža servisnu podršku za vojne i civilne vazduhoplove. MTU "Aero Engines" je ranije bio poznat kao MTU "Munchen".\nNa tržištu su poznati po tome što proizvode 14 civilnih i 9 avionskih motora. Pored pogona u Minhenu, proizvodne pogone imaju širom sveta. Fabrike su im u Roki Hilu (SAD), Vankuveru, Poljskoj, Kini i Dalasu u Teksasu (SAD).\nTokom bogate istorije, MTU je bila fabrika u kojoj su se proizvodili motori za BMV, MAN...\nizvor: b92.net, agencije, foto: Anugrah Lohiya, Pexels\n... ap vojvodina, biznis, ekonomija, investicije, posao, srbija


Kon: Mera nadzora nad povratnicima iz inostranstva izvodiva, imaće dugoročne efekte - Glas Zaječara\nHome Društvo Kon: Mera nadzora nad povratnicima iz inostranstva izvodiva, imaće dugoročne efekte\nEpidemiolog Predrag Kon izjavio je da je u praksi sprovodiva nova mera nadzora zbog korona virusa koja podrazumeva da se gradjani javljaju zdravstvenom sistemu po povratku iz inostranstva, a da će ona imati i dugoročne efekte, pogotovu u narednom periodu kada dolaze slave i zimski praznici.\nKon je rekao da će biti pronadjen način da se povratnici prijave tako da to bude što manje opterećenje i za same gradjane i za lekare, a medju mogućnostima su elektronsko prijavljivanje, pozivanje kol centra ili odlazak u kovid amublantu, za koju je naveo da je opcija koju treba izbeći kada je moguće.\n„To mi govori da slučajevi zaražavanja medju srednjoškolcima nisu pod nadzorom. Ako virusa ima u osnovnim školama, vrlo je verovatno da ga ima i u srednjim ali ti slučajevi nisu prijavljeni. Mi za osnovne škole, njih 11 u kojima je 13 djaka pozitivno, tačno znamo u svakom trenutku šta se dešava i možemo na vreme da uočimo da li je došlo do nekog ozbiljnijeg prenošenja“, kazao je on.\n„Odredjena su mesta gde će studenti koji čekaju rezultate testa biti smešteni. Za sada imamo samo dva pozitivna studenta. U domove se vratilo oko 5.000 studenata i očekujem da domski kapaciteti nastave da se pune“, naglasio je on.


Beta 12. jula 2018. 11:20\nKompanija Tigar iz Pirota prozvodiće gumene čizme, specijalne namene za finsku armiju u 2018. godini, saopštila je danas ta kompanija.\nU pirotskoj fabrici obuće planirana je, kako se navodi, proizvodnja 15.000 pari specijalne letnje i zimske obuće za finsku armiju u vrednosti od oko 660.000 evra od 2018. godine do 2020 godine.\n„Očekuje se da će u 2019. godini u čizmama „Kaira“ istog brenda, proizvedenim u Tigrovoj fabrici obuće, koračati i švedska armija kada se realizuje tender čija je vrednost 220.000 evra“, navodi se u saopštenju.\nPrema rečima generalnog direktora kompanije Tigar Vladimira Ilića tender za čizme je dobila firma „Berner-Nokian brend“, Tigrov strateški kupac.\nIlić je rekao da je proizvodnja čizama počela u tri smene u Tigrovoj fabrici obuće, a da je reč o tenderu sa vrlo zahtevnom dokumentacijiom skandinavskog tržišta.\n„Dokazali smo da Tigar može da odgovori kvalitativnim izazovima u proizvodnji obuće specijalne namene sa specifičnim karakteristikama: otpornost na hemijske agense, na ozon, bez pojave riseva, otpornost na visoke temperature, kao i zaštita noge od RHB kontaminacije, termalnog impulsa nuklearne eksplozije i od kapi goruće napalm smeše“, rekao je Ilić.\nUz sve to Tigar, kako je ocenio, poštuje rokove izrade i svetske standarde u okviru EU, SAD i RUS normi.\nZahvaljujući ručnoj izradi visoko kvalitetne gumene obuće u fabrici koja upošljava preko 600 radnika, stručnjaka, tehnologa, u Tigrovim čizmama bezbedno će, kako se navodi, koračati skandinavski vojnici kao što već koračaju vatrogasci u Hong Kongu, radnici na naftnim platformama u Kanadi, lovci širom Evrope.\nDodaje se da je na ulicama Francuske, Švedske, Danske, Italije, Velike Britanije, „gumena obuća postala funkcionalna potreba dama koje su se opredelile za renomirane svetske brendove proizvedene u Pirotu“.\nIlić je istakao da „sudeći na osnovu preuzetih ugovorenih obaveza do kraja ove godine, za firme „Madirom“, „IJH“, „Berner – Nokian brend“, za zaštitni program i brendove Tigar, leto će u pirotskoj fabrici biti veoma vruće“.\n„Kapaciteti su popunjeni, a planirana realizacija može da premaši vrednost od 12 miliona eura“, rekao je Ilić.\nBankarske reklame kontrolisaće od 1. aprila NBS\nTuristička privrede Vojvodine na sajmu u Budimpešti\nHR: Profesorka predavala istoriju 10 godina s lažnom…\nEstonija: Spasli vuka iz zaleđene reke misleći da je pas


NA PROTESTU ”1 OD 5 MILIONA“ ZATRAŽENA SMENA MINISTRA POLICIJE NEBOJŠE STEFANOVIĆA\nNa četvrtom protest “ 1 od 5 miliona” u Beogradu dodati novi zahtevi građana-smena ministra policije Nebojše Stefanovića.\nPredsednik Mesne zajednice Rakita Desimir Stojanov rekao je da meštani tog sela traže „samo mir i reku“ I poručio investitoru mini hidroelektrane u tom mestu neće dozvoliti da prođe kroz njegovu dedovinu.\nPolicija sprečila stotinak ljudi sa transparentima “ Ne damo Kosovo” da naprave incident kod Doma omladine.\nIspred RTS demonstranti puštali snimak u kome predsednik Srbije Aleksandar Vučić kaže da neće ispuniti nijedan njihov zahtev pa da ih se skupilo i pet miliona.\nViše hiljada građan uzvikivalo je ispred TV Studio B “ Vučiću prebroj nas” I “ Vučiću, lopove”.\nOrganizatori četvrtog protesta “ 1 od 5” miliona u Beogradu večeras su listi zahteva dodali još jedan – smena ministra policije Nebojše Stefanovića.\nNa platou ispred Filozofaskog fakulteta organizatori ponovljeni su zahtevi da se rasvetli ubistvo Olivera Ivanovića, da se otkriju nalogodavci napada na novinare i opozicionare, kao i da opozicija dobije pet minuta prostora u Dnevniku RTS-a.\nViše hiljada građana ispunilo je Studentski trg i Vasinu ulicu, odakle su se uputili u protestnu šetnju centrom grada.\nUčesnici protesta su duvali u pištaljke i nosili transparente sa natpisima „Ima nas pet miliona“, „Dosta laži penzioneri su gladni“, „Šetam ne želim da odem“, „Reke vam ne damo, recite ne MHE“…\nNovinar Srđan Škoro građanima je poželeo srećnu Novu godinu bez Vučića.\nOkupljeni su u protestnu šetnju išli od platoa, preko Makedonske, Svetogorske, Takovske i Ulice kralja Milana do Trga Slavija.\nGrupa od stotinak ljudi koja je nosila transparente “Ne damo Kosovo” pokušala je da presretne kolonu je kod Doma omladine, ali je to sprečila policija.\nKolonu je ispred RTS -a predsednik Udruženja porodica kidnapovanih i ubijenih na Kosovu i Metohiji čekao Sima Spasić sa transparentom „Dosovski režim oslobodio je 2.000 albanskih terorista, a srpske generale prodali Hagu“. Međutim, Spasića je okružilo obezbeđenje protesta dok je kolona onih koji protestuju prolazila.\nSnimak izjave predsednika Srbije Aleksandra Vučića u kojoj kaže da neće ispuniti nijedan zahtev makar ih se skupilo i pet miliona pušten je ispred Radio televizije Srbije, a potom je raširen transparent „Počelo je“ i zapaljene su baklje.\nRTS je, inače, večeras u 13. minutu Dnevnika imao prilog sa večerašnjeg protesta. Protesti su završeni na Trgu Slavija u Beogradu, a naredno okupljanje zakazano je za subotu, 5. januar 2019.\nZbog napada na lidera Levice Srbije Borka Stefanovića organizovani su prvi protesti 8.decembra, ali su u međuvremenu prerasli u šire građanske proteste.\nPredsednik Vučić je posle prvog protesta rekao da neće podleći pritisku ulice, makar na proteste izašlo pet miliona ljudi, da bi posle trećeg okupljanja u centru Beograda rekao da je spreman da sasluša nezadovoljne građane.\nGRAĐANI POZVALI VUČIĆA DA IH PREBROJI\nOkupljeni su ispred televizije Studio B, gde je večeras gostovao Vučić, pozvali predsednika da ih prebroji.\n“Vučiću prebroj nas“ i „Vučiću lopove“ uzvikivalo je više hiljada građana kod Palate Beograđanka u kojoj se nalaze prostorije TV Studio B..\nIspred te televizije sa razglasa na kamionu puštali su pesmu „Barbara The Singing Bot“ grupe „Sevdah bejbi“, nastalu posle izveštavanja novinarke „Studija B“ Barbare Životić sa prvog protesta „Stop krvavim košuljama“.


Ne mora subotom uveče\nMnogim parovima koji su duže u vezi smeta to što im je seks postao rutina, a neretko im smeta i to što nedovoljno često vode ljubav. A opet, tu su obaveze, svakodnevica, nekako im je najzgodnije da to bude subotom uveče pa da se u nedelju naspavaju… Rešenje: ne mora da bude subotom uveče.\nSubota uveče može da bude zgodno vreme jer znate da ćete sutra imati vremena da se naspavate, i može nekako spontano da ispadne vreme oko kojeg se oboje složite. Plus, neretko se o vođenju ljubavi razmišlja kao o nečemu što se radi uveče ili noću, i onda vam i ne padne na pamet neko drugo vreme.\nNema pravila koje "naređuje" da seks morate imati uveče ili noću, a nema ni pravila da vođenje ljubavi mora da traje toliko-i-toliko. I nije obavezno da za svako vođenje ljubavi budete sveži i odmorni. Kad sve to uzmete u obzir, možete da razmotrite i neka drugačija vremena – različiti parovi otkrivaju da zapravo nisu ograničeni vikendom ni "propisanom dužinom", i da postoje i neka druga vremena koja im sasvim lepo odgovaraju.\nRecimo, neki parovi otkriju da ih baš uzbuđuje da "ono" urade kad se vrate s posla, da jedno s drugog skinu odeću u kojoj su bili na poslu i da potom uživaju – jeste, umorni su nakon posla, ali niko ne kaže da moraju da imaju seks-maraton. Drugi otkriju da im baš odgovara ujutru, dok su sveži – probude se nešto ranije nego što bi morali za posao i na veoma prijatan način započnu dan. I opet, ne mora da se radi o iscrpljujućem seks-maratonu posle koga možete samo da zaspite. Neki nađu neko treće, četvrto, peto vreme, "uglave" se između dve obaveze i vreme iskoriste za uživanje (umesto za, recimo, besciljno menjanje kanala na televiziji).\nNe kažemo da je neophodno naći vreme za seks svakog dana ili pet puta nedeljno, niti bilo šta slično (možete, ako to oboje želite, i imate priliku i dovoljno energije). Samo, nije obavezno ni ograničavati se na jednom-nedeljno-tad-i-tad rutinu, ne ako vam ta rutina ne zadovoljava potrebe.


Avni Arifi, šef kabineta kosovskog premijera Ramuša Haradinaja, poručio je ministru spoljnih poslova Ivici Dačiću da će Priština ukinuti takse na proizvode iz centralne Srbije "dve nedelje nakon što Srbija prizna nezavisno Kosovo", prenosi danas "Gazeta ekspres".\nArifi je pozvao Dačića da prizna nezavisno Kosovo kako bi se osnovalo zajedničko evropsko tržište, navodi prištinski portal.\nSASTANAK U SARAJEVU Delegacija BiH zatražila od vlasti u Prištini da se privremeno ukinu takste od 100 odsto na robu\nMORBIDNO Kosovski političar optužio Srbiju da je hranom TROVALA ALBANCE!?\n- Ako Dačić vidi bilo šta pozitivno u ovome, čestitam mu i pozivam ga da prizna Kosovo što je pre moguće kako bi se osnovalo zajedničko tržište cele jugoistočne Evrope - rekao je Arifi.\n"Gazeta ekspres" navodi da Dačić pomno prati izjave zvaničnika Haradinajeve vlade o taksama te da je analizirao Arifijeve izjave za medije i rekao da će Kosovo ukinuti takse.


Komisija za hartije od vrednosti optužila je trgovca na berzi da koristi Bitkoin kako bi sakrio dobit - Crypto Telegraf\nKomisija za hartije od vrednosti optužila je trgovca na berzi da koristi Bitkoin kako bi sakrio dobit\nUtorak, 7. Novembra 2017 Utorak, 13. Marta 2018 T.A.\nKomisija za hartije od vrednosti podnela je tužbu protiv Filadelfije, trgovca na dnevnom nivou u Pensilvaniji Jozef Vilner-a, koji je navodno koristio bitkoin kako bi sakrio dobit.\nU predmetu podnetom 30. oktobru 2017. godine, optuženi je nezakonito preuzeo više od 100 brokerskih računa i koristitio “sredstva žrtve kako bi veštački povećao cene akcija, a onda trgovao protiv njih kako bi ostvario visoku dobit”.\nU svom saopštenju za javnost, Komisija je tvrdila da je Villner koristio usluge neimenovane bitkoin berze za pretvaranje sredstava iz američkih dolara u bitkoin kako bi sakrio svoj profit. Prihodi od razmene preneti su na drugu osobu koja nije bila uključena u predmet.\nDeo saopštenja glasi:\n“Da prikrije svoje isplate drugom pojedincu kao deo aranžmana, Vilner je navodno preneo prihod od profitabilne trgovine u kompaniju digitalnih valuta koja pretvara američke dolare u bitkoin i potom koristi bitkoine kao sredstvo plaćanje.”\nNa osnovu tužbe koju je podnela Komisija za hartije od vrednoati, Vilner i njegova grupa imali su najmanje 700.000 dolara prihoda iz svoje navodne prevare. U istrazi koju je sproveo tim za sajber kriminal Komisije za hartije od vrednosti, šema za preuzimanje računa predstavlja sve veću pretnju investitorima u maloprodaji.\nPrema izveštaju direktora Sekretarijata za izvršenje sankcija Komisije Stefani Avakian, ovakav zločin je velika opasnost za maloprodajne investitore, tako da se novoformirana Sajber jedinica fokusira na to.\n“Preuzimanja računa su sve značajnija opasnost za maloprodajne investitore, i to je upravo vrsta prevare na koju se naša nova Sajber jedinica fokusira.”\nSajber jedinica Komisije uvedena je u septembru 2017. Godine kako bi se fokusira na zločine koji uključuju digitalne valute, kao i početne ponude novčića (ICO) i tehnologiju distribuiranog registra, izmedju ostalog.\n← Analiza cena, 2. novembar: Bitkoin (BTC), Itirijum (ETH), Lajtkoin (LTC)\nBitcoin dominira kripto tržištem →\nPoljska kripto berza obustavila poslovanje i nestala sa sredstvima korisnika


Turska ne želi da Irak bude uvučen u verski rat - 26.10.2016, Sputnik Srbija\nTurska ne želi da Irak bude uvučen u verski rat\nTurska nije saglasna sa time da Irak bude uvučen u verski rat, izjavio je turski predsednik Redžep Tajip Erdogan. 26.10.2016, Sputnik Srbija\nvesti, svet, turska, irak, redžep tajip erdogan\n© Sputnik / Sergeй Guneev / Uđi u foto-galerijuTurski predsednik Redžep Tajip Erdogan\nTurska nije saglasna sa time da Irak bude uvučen u verski rat, izjavio je turski predsednik Redžep Tajip Erdogan.\n„Mi ne želimo tuđu zemlju. Naše fizičke granice su jedna stvar, a duhovne sasvim druga. Turska sa Sirijom i Irakom ima religiozne veze. Nismo saglasni sa time da Irak bude uvučen u verski rat“, rekao je on.\n22 Oktobar 2016, 19:30\nErdogan je istakao da Nacionalni pakt iz 1920. godine (Misak-i Mili), kojim je predviđeno da u sastav Turske bude uključen deo teritorije Iraka, između ostalog u grad Mosul, nije fantazija, već istorijska istina.\nMisak-i Mili je Nacionalna zakletva, odnosno Nacionalni pakt koji predstavlja niz od šest važnih odluka poslednjeg zasedanja otomanskog parlamenta. Te odluke su izazvale britansku okupaciju Istanbula 16. februara 1920. godine i uspostavljanje novog parlamenta — Velike nacionalne skupštine u Ankari.\nErdogan je takođe istakao da Ankara ne vidi nikakav problem vezan za situaciju u Alepu.\n„Međutim, ja sam rekao ruskom predsedniku Vladimiru Putinu da je neophodan mir u Alepu, jer ukoliko Alep bude okupiran, ti ljudi će doći kod nas“, dodao je turski predsednik.


Crnadak učestvovao na sastanku ministara vanjskih poslova SEECP-a u Sofiji - informativa.ba\nVijesti Crnadak učestvovao na sastanku ministara vanjskih poslova SEECP-a u Sofiji\nCrnadak učestvovao na sastanku ministara vanjskih poslova SEECP-a u Sofiji\nMinistar vanjskih poslova Bosne i Hercegovine Igor Crnadak učestvovao je na Drugom neformalnom sastanku ministara vanjskih poslova država članica Procesa saradnje u jugoistočnoj Evropi (SEECP) koji je u utorak održan u Sofiji u okviru predsjedavanja Republike Bugarske SEECP-om.\nMinistar Crnadak se učesnicima konferencije obratio tokom plenarnog zasjedanja. Tom prilikom je istaknuo značaj SEECP-a, regionalne inicijative koja proslavlja dvadesetu godišnjicu postojanja, te uopće regionalne saradnje za međunarodno unapređenje odnosa i proces evropskih integracija zemalja aspirantica za članstvo u Evropskoj uniji.\nPosebno je naglasio opredijeljenost Bosne i Hercegovine za članstvo u Evropskoj uniji i s tim u vezi istaknuo da našu zemlju iskreno raduje svaki napredak i uspjeh koji pojedinačno ostvaruju države članice SEECP-a u procesu evropskih integracija.\nMinistar Crnadak je izrazio očekivanje snažne podrške Bosni i Hercegovini u narednom periodu, naročito predaji aplikacije za članstvo u Evropskoj uniji i dobivanju statusa zemlje kandidata za članstvo u EU. Ministar je posebno istaknuo da očekuje podršku zemalja članica SEECP-a i drugih regionalnih inicijativa u kojima Bosna i Hercegovina dugi niz godina aktivno učestvuje.\nCrnadak se tokom obraćanja osvrnuo i na aktuelnu izbjegličku krizu i problem terorizma. Između ostalog je ocijenio da Evropa mora imati vanredno razumijevanje za izbjeglice i pružiti pomoć ljudima koji spasavaju svoje živote, te da svi zajedno moraju ostati dosljedni ideji ujedinjene Evrope i njenim proklamovanim ciljevima.\nOsim toga, ministar Crnadak je podsjetio da je Bosna i Hercegovina članica međunarodne koalicije za borbu protiv terorizma koju čini više od 80 država svijeta i naglasio da će kao takva nastaviti da igra aktivnu ulogu, uz izraženo očekivanje da će i zemlje SEECP-a dati svoj puni doprinos borbi protiv terorizma.\nMinistar Crnadak se sinoć, u okviru zvanične posjete Republici Bugarskoj, sastao sa ministrom vanjskih poslova Bugarske Danielom Mitovim. Ministri Crnadak i Mitov saglasili su se da su bilateralni odnosi dviju zemalja izuzetno dobri, te da težište zajedničkih aktivnosti u narednom periodu treba biti na razvoju ekonomskih odnosa.\nDogovoreno je da aktivnosti na pripremi Biznis foruma budu nastavljene, uz učešće velikog broja kompanija iz Bosne i Hercegovine i Bugarske. Ministri su izrazili opredijeljenost da se u narednom periodu posebna pažnja obrati na stvaranje povoljne klime za investiranje i intenziviranje trgovinske razmjene. Jedan od prioriteta bit će također i usvajanje Sporazuma o izbjegavanju dvostrukog oporezivanja.\nTokom razgovora, ministar Mitov je potvrdio snažnu podršku Bugarske evropskim integracijama Bosne i Hercegovine i drugih zemalja zapadnog Balkana, te je pozdravio podnošenje aplikacije za članstvo BiH u EU.\nU nastavku posjete ministar Crnadak će se danas sastati i s predsjednicom Parlamenta Republike Bugarske Ceckom Cačevom, saopćeno je iz Ureda za odnose s javnošću Ministarstva vanjskih poslova BiH.\nOznake: #Crnadak #sastanak #ministri


Februar 19, 2020 8:22\n"Ne zna se gde je kraj cele ove priče. Ako je ovakva odluka doneta, da se zemljište prepisuje i upisuje, to je povod za ozbiljno uznemirenje i reakciju ne samo srpskog člana Predsedništva, nego i Skupštine. Sve je ustanovljeno na trojnom delovanju i te institucije su u ozbiljnom problemu. Moraju se obezbediti kvalitetniji mehanizmi da sve može da funkcioniše", rekao je generalni sekretar MSP-a.\nOdalović smatra da vrlo brinu izjave poput one Bakira Izetbegovića da Milorada Dodika smesta treba uhapsiti.\n"Srbija mora da bdi nad sporazumom"\nOdalović ukazuje da Srbija sa pravom reaguje na ono što se dešava jer je garant Dejtonskog sporazuma i, kako kaže, mora da bdi nad njim.\n"Sa druge strane, to plaši međunarodne zvaničnike. Mislim da (Valentin) Incko uživa ogromne benefite boravkom u Sarajevu, a ovim sad se ugrožava njegova pozicija. On ima jedan ušuškan, lep posao, dobro plaćen. Ali Republike Srpska ne može da dozvoli da Incka moli, on treba da bdi nad Dejtonskim sporazumom", smatra generalni sekretar MSP-a.\nVeljko OdalovićDejtonski sporazumBiH


Napulj planira izgradnju geotermalne elektrane\nHome Svijet Napulj planira izgradnju geotermalne elektrane\nPetak, 25 Siječanj 2013 16:52\nTalijanski grad Napulj planira započeti projekt izgradnje geotermalne elektrane koja bi se nalazila na obroncima vulkana Campi Flegrei, na zapadu grada, a koja bi omogućila proizvodnju toplinske i električne energije.\nIako je Napulj poznat po tome što se nalazi u blizinu vulkana Vezuv, na zapadnoj strani grada nalazi se i vulkan Campi Flegrei, koji je odabran za lokaciju novog projekta geotermalne elektrane. Procijenjuje se da je potencijal odabrane lokacije ekvivalentan snazi četiri nuklearne elektrane.\nFinancirana od strane privatnih investitora, elektrana će u početku biti namijenjena korištenju toplinske energije. Uz nju, koja će biti najveća, očekuje se izgradnja i nekoliko manjih elektrana u drugim dijelovima grada.\nPočetak izgradnje se očekuje u slijedećih šest mjeseci, a vodeći čelnici Napulja smatraju kako bi ovime trebala započeti nova budućnost grada.\nTags: Italija geotermalna energija vulkan Napulj\nVoith dobio narudžbu za 111 MW hidroelektranu u Rasuwaghadiju u Nepalu i 690 MW Salal u Indiji - (Created: 2014-08-20)\nNapredna biogoriva od algi mogu biti čisto, dostupno rješenje - (Created: 2014-04-25)\nSchott Solar dostigao iskoristivost od 18% sa bakrenim solarnim ćelijama - (Created: 2011-12-16)


Poslovni iskorak na svim poljima | Elektrokrajina\nPoslovni iskorak na svim poljima\nBanja Luka, 22.12.2017. godine\nUprava „Elektrokrajine“ je povodom završetka poslovne 2017. godine upriličila tradicionalni Novogodišnji prijem za rukovodne i nadzorne organe, poslovne partnere i medije koji prate naše poslovne aktivnosti.\nDirektorica Seka Kuzmanović je u obraćanju kolegama i gostima ukazala da „Elektrokrajina“ ovu godinu završava sa poboljšanjem poslovnih parametara, što se ogleda kroz nastavak smanjenja distributivnih gubitaka i očuvanje visokog nivoa naplate električne energije.\nŠto se tiče finansijskih rezultata, direktorica je izrazila očekivanje da će preduzeće 2017. godinu završiti sa ukupnim prihodima i neto dobiti većim nego u prethodnoj godini.\nNaglasila je da „Elektrokrajina“ najveću pažnju posvećuje zadovoljenju potreba kupaca što potvrđuje stalnim investicijama, prije svega u sanaciju i izgradnju distributivne mreže, za šta je u prva tri kvartala izdvojeno više od 12 miliona KM.\nKada je riječ o planovima preduzeća u 2018. godini, istakla je organizacionu promjenu kroz formiranje nove dvije radne jedinice – Čelinac i Šipovo, koje su do sada poslovale kao poslovnice u okviru većih elektrodistribucija – Banje Luke i Mrkonjić Grada.\n„Vjerujemo da će ova reorganizacija omogućiti efikasnije poslovanje preduzeća kako na području novih radnih jedinica tako i na prostoru elektrodistribucije iz kojih su izdvojene“, kazala je Seka Kuzmanović.\nDruga novost se tiče početka trogodišnjeg investicionog ciklusa koji je ugovoren sa Evropskom bankom za obnovu i razvoj (EBRD), a odnosi se na modernizaciju distributivne mreže i instalaciju još 30.000 pametnih brojila, što će značajno unaprijediti uslugu prema kupcima, kao i poslovne rezultate preduzeća.\nDirektorica Seka Kuzmanović je, u ime Uprave i kolektiva „Elektrokrajine“, svim prisutnima zaželjela srećnu Novu godinu i predstojeće praznike, izražavajući uvjerenje da će i u 2018. nastaviti uspješnu saradnju.


Sutra inicijativa o promjeni sporazuma o vojsci | Republika Srpska\nNaslovna Vijesti Sutra inicijativa o promjeni sporazuma o vojsci\nSutra inicijativa o promjeni sporazuma o vojsci\nPredsjednik Republike Srpske Milorad Dodik rekao je da će sutra predočiti inicijativu o promjeni sporazuma o vojsci, kao i dopunama i izmjenama Zakona o Oružanim snagama BiH u dijelu koji predviđa ukidanje Oružanih snaga i demilitarizaciju zemlje.“Demilitarizovana BiH nema prepreku da bude član NATO-a. Troškovi za vojsku su daleko veći od ranije predviđenih i mogli bi da pokriju sve deficite u BiH, Federaciji BiH i Republici Srpskoj“, rekao je Dodik.\nOn smatra da se ovom pitanju treba pristupiti veoma racionalno i otvoreno.\n„To je naša ideja od 2000. godine i mislim da je to najbolje za BiH“, rekao je Dodik novinarima u Banjaluci.\nMinistarstvo odbrane BiH, koje godišnje troši više od 300 miliona KM, institucija je u kojoj revizori iz godine u godinu uočavaju rasipništvo, kršenje procedura o javnim nabavkama, nedostatak internih kontrola.\nOvo ministarstvo dobilo je negativno revizorsko mišljenje za poslovanje u 2011. godini, a revizori su naveli da su probili budžet predviđen za plate, nisu imali efikasnu kontrolu i njihovi finansijski izvještaji ne prikazuju fer i istinito stanje imovine i poslovanja.


Rama: Zajedno u borbu protiv zastarelih shvatanja - B92.net\nRama: Zajedno u borbu protiv zastarelih shvatanja\nSkoplje -- Premijeri èetiri zemlje Zapadnog Balkana saglasili su se u Skoplju da je neophodno prevazilaženje nerazumevanja i jaèanje saradnje regiona.\nIzvor: Beta utorak, 17.10.2017. | 17:33 -> 17:51\nTo su na okruglom stolu na regionalnom skupu "Samit 100 – biznis lideri jugoistoène Evrope" ocenili premijeri Makedonije Zoran Zaev, Albanije Edi Rama, Crne Gore Duško Markoviæ i predsedavajuæi Saveta ministara BiH Denis Zvizdiæ.\nOni su poruèili da je neophodno jaèanje saradnje meðu zemljama Zapadnog Balkana, pre svega ekonomske, radi jaèanja životnog standarda graðana i ulaska u EU.\n"Zemlje Zapadnog Balkana æe preko jaèanja regionalne saradnje dovesti Evropu ovde", istakao je makedonski premijer Zoran Zaev.\nPrema njegovim reèima, ceo region dugo èeka punopravno èlanstvo u EU, zbog èega mora da se preduzme zajednièko delovanje u tom pravcu.\n"Moramo da zajednièki delujemo ako želimo da poveæamo životni standard za sve graðane regiona i da ga približimo onome koji imaju graðani EU. Radimo u pravcu unapreðenja regionalne saradnje sa svih šest zemlja, Zapadna Evropa æe nas poštovati ukoliko smo povezani i ako pokažemo saradnju", rekao je Zaev.\nAlbanski premijer Edi Rama je istakao da je normalno i prirodno da se zemlje regiona organizuju zajedno što je, kako je rekao, bilo nemoguæe pre samo nekoliko godina.\nPrema njegovim reèima, primetan je napredak u okviru "Berlinskog procesa", a sve to je sadržano u Akcionom planu od 120 mera koje svaka zemlja treba da preuzme u pravcu potpune promene naèina meðusobnih komunikacija i kretanja ljudi i robe.\n"U meðuvremenu se borimo za unapreðenje regiona, èiji potencijal nije dvoljno iskorišæen zbog velikog broja prepreka i nedostatka procesa saradnje u minulim vremenima. Nadam se da æemo da se borimo zajedno protiv zastarelih svatanja i da æemo biti sposobni da unesemo novu energiju u saradnju preko rušenja barijera i otvaranja jednih prema drugima", rekao je Rama.\nPremijer Crne Gore Duško Markoviæ je govorio o reformama koje zemlje regiona treba da sprovedu da bi podigle ekonomski nivo.\n"Da bi nadoknadili jaz sa drugim zemljama u razvoju mi u regionu moramo da budemo sposobni da donosimo odluke i da stojimo iza njih, svi zajedno da delimo takvo opredeljenje. Saradnja je intenzivirana u poslednje vreme sa (premijerskim) susretima u Sarajevu, Briselu, Trstu, Podgorici, Draèu i sada u Skoplju", rekao je on.\nPredsednik Saveta ministara BiH Denis Zvizdiæ je rekao da bi prioritet svih zemalja regiona trebalo da ostane jaèanje ekonomske saradnje, koja ne sme da bude ometana bilo kakvim administrativnim i carinskim barijerama.\n"Koliko više zajednièkih regionalnih projekata, toliko veæi napredak", istakao je Zvizdiæ.\nNa dvodnevnom samitu na kojem se govorilo o povezivanju zemalja regiona, održanom u skopskom hotelu Meriot, uèestvovalo je više od 150 biznis lidera jugoistoène Evrope, brojni ministri, predastavnici EU i meðunarodnih finansijskih institucija.\nVuèiæ o novinarima: Pišite šta hoæete, ja æu biti vredan\nBeograd se veæ beli/ FOTO\nAMSS: Saobraæaj umeren, oprez ka planinama


Sportske.net - Crno-beli: ''Ima li šta lepše od derbija u finalu?''\nNajefikasniji košarkaš Partizana u večerašnjoj pobedi nad Igokeom Davis Bertans rekao je da je njegov tim iznenadio protivničku ekipu Igokee, tako što je igrao još tvrdje nego inače i da je tako ostvario prevagu u polufinalu Jadranske lige.\n"Bila je teška utakmica, fizička. Držali smo korak sa njima po tome, a onda zaigrali još žešće, i mislim da smo ih tako iznenadili, jer oni kao da su očekivali da se mi sklonimo", rekao je Bertans novinarima posle pobede od 63:57 u polufinalu završnog turnira Jadranske lige.\nLetonski reprezentativac došao je pred novinare sa masnicom ispod desnog oka, uz staro crvenilo ispod levog.\n"Ma, to je ništa. Levo je odavno, a sada ima i društvo. To je košarka, ništa mi to nije teško palo", rekao je nasmejani Bertans.\nPartizan će u finalu igrati sa "večitim" rivalom Crvena zvezda, koja je ranije danas pobedila Radnički sa 79:78.\n"U finalu nas čeka beogradski derbi. Biće vrlo teško, kao i svaki derbi. Važno je pobediti, bez obzira da li je u pitanju 'fajnal for' ili regularni deo sezone. Ne mogu da kažem ko je favorit", rekao je Bertans.\nPlejmejker crno-belih Leo Vesterman kazao je da je večerašnja utakmica više podsećala na šah nego na košarku.\n"Bila je teška, odbrambena utakmica, više je ličila na šah nego na košarku. Igrali smo da pobedimo i na kraju smo uspeli...U finalu je derbi, a ima li šta lepše od derbija u finalu? Svi smo uzbuđeni i jedva čekamo. Uradićemo sve da pobedimo i dovršimo posao", rekao je Vesterman.\nBek Partizana Dragan Milosavljević kazao je da se tim istrošio u ovoj utakmici, ali da ne veruje da će to imati uticaja na finale.\n"Utakmica je bila jako teška, imali smo i sreće na kraju, ali je bitno da je tim igrao timsku odbranu. Ccestitam svima na velikom uspehu. Jesmo se istrošili, ali ulazimo rasterećeni u finale i tu nema umora. San svakog igrača je da igra finale Jadranske lige", rekao je Milosavljević.\nBek crno-belih Bogdan Bogdanović rekao je da se timu isplatio rad, ali i da je plasmanom u Evroligu "sačuvao tim".\n"Mislim da smo zaslužili ovo svojim radom i talentom. Mnogo utakmica smo u sezoni izgubili na jedan poen i nastavili smo da radimo i vratilo nam se sada kada je više nego značajno. Ovom pobedom smo i sačuvali tim... Osećaj je neverovatan. U finalu očekujem veliku borbu, a za ostalo ćemo da vidimo. Ne mislim da će umor biti faktor jer smo mladi igrači i brzo se oporavljamo", rekao je Bogdanović.\nKošarkaši Igokee izbegli su novinare, pošto su izašli na drugi izlaz.


Polovni Mora skladišna oprema oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Mora\nPolovna Mora skladišna oprema na prodaju\nOvde je kompletna lista polovnih Mora skladišna oprema oglasa za prodaju na Mascusu. Mora skladišna oprema oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Mora skladišna oprema u odeljku Brendovi.\nOvde je kompletna lista polovnih Mora skladišna oprema za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Mora skladišna oprema koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Mora skladišna oprema.


Partija vrednosti: budućnost socijaldemokratije - Politički pregled\nSocijaldemokratija je u velikom padu širom sveta, ponegde se približavajući svom izumiranju. Predlažemo da socijaldemokratske stranke postanu „stranke vrednosti“ da bi oživile svoju široku izbornu privlačnost.\nOd klase do koalicija\nIako socijaldemokratske partije trenutno se obraćaju ne jednoj, već mnogim klasama, od kraja 19. i početka 20. veka njihov fokus bio je na radničkoj klasi. Kao što Vossing pokazuje u svojoj nedavnoj knjizi, socijaldemokratija je uspešno mobilizovala industrijske radnike stvarajući jake klasne mreže i identitete.\nPosle 1945. (a ponekad i ranije), ekonomski rast, sve veći prosperitet i pristup demokratskim institucijama smanjili su popularnost klasne politike i njenu radikalnu viziju sveobuhvatnih promena. Klasna stranka prestala je biti priča o uspehu, a socijaldemokratija je učinila pravu stvar prihvatajući pristup među klasama ka koalicijama radnika i drugih društvenih grupa.\nDanas predlozi o tome kakav bi socijaldemokratske stranke trebalo da imaju stav ka više klasa obično primenjuju „socijalno-prostorni“ pristup na partijsku strategiju.\nOvaj pristup započinje određivanjem određenih društvenih grupa kao partnera u predviđenoj koaliciji socijaldemokratskih glasača. Zatim se interesi ovih grupa identifikuju na osnovu njihovog pretpostavljenog smeštaja u višedimenzionalnom političkom prostoru. I na kraju, stranka se pozicionira u ovom prostoru koji navodno zadovoljava interese ciljanih grupa.\nNa primer, model „levog skretanja“ pomerio bi socijaldemokratiju ulevo i na ekonomskoj i na kulturnoj dimenziji političkog prostora kako bi ciljao progresivne urbane glasače (navodno zainteresovane za levičarske kulturne politike) i tradicionalne komunitaristički nastrojene klase (navodno zainteresovane za levičarske ekonomske politike).\nModel „tradicionalizma“ ima za cilj povratiti podršku tradicionalne izborne jedinice socijalne demokratije kombinovanjem centrističke (ili čak levičarske) pozicije ekonomske politike sa kretanjem udesno prema kulturnoj dimenziji političkog prostora, posebno zahtevima za restriktivnim migracionim politikama.\nGranice socijalno-prostornog pristupa\nSocijalno-prostorni pristup doprineo je važnim uvidima u raspravi o budućnosti socijaldemokratije. Međutim, samostalno i pojednostavljeno primenjeno, debata može biti čisto formularna. Što je najvažnije, do sada nije uspela da zaustavi pad izbora socijaldemokratije.\nIstraživanja pokazuju da ljudi više ne glasaju na osnovu pripadnosti određenoj društvenoj klasi ili nekoj drugoj velikoj društvenoj grupi.\nGlasanje na osnovu klasa smanjilo se za nekoliko decenija, a klasne pozicije ljudi objašnjavaju samo mali i neprestano opadajući deo izbora. Ovi trendovi su se snažno pojavili u uporednim studijama tokom poslednjih 20 godina, poput onih Mark Marklina i njegovih koautora; Geoffrei Evans; i Geoffrei Evans i Nan Dirk de Graaf.\nIsto važi i za druge koncepcije pripadnosti grupi. Na primer, studije nemačkih izbora 2017. koje su objavili Bertelsmann Stiftung i Hans-Bockler-Stiftung pokazuju da ni u jednom socijalnom miljeu nema dominantne političke stranke i da socijaldemokrate ne dobijaju više od 25% glasova u bilo kom socijalnom miljeu.\nPristup zasnovan na vrednosti\nJasno je da ni društvene klase, ni socijalni milje ili druge grupe definisane socijalnim strukturnim varijablima ne predviđaju političke stavove ljudi i njihove izbore. Zbog toga je privlačenje glasača na osnovu njihovih vrednosti obećavajuća strategija za pobedu na izborima od apela među klasama zasnovanih na socijalnim strukturnim karakteristikama.\nOsnovne vrednosti za koje se zalaže socijaldemokratija – sloboda, pravda i solidarnost – raširene su u različitim društvenim grupama i uglavnom su nezavisne od grupne pripadnosti ljudi. Vrednosti takođe imaju mnogo veći neposredni efekat na izbore i glasova od socijalnih strukturnih faktora: Gidron i Hall to jasno pokazuju u svom ispitivanju populizma, na primer.\nApelujući na ljude zasnovane na njihovoj društvenoj klasi, miljeu ili zanimanju, socijaldemokratija često ne uspeva da iskoristi prevagu socijaldemokratskih vrednosti. Fokus na vrednostima omogućio bi socijaldemokratskim strankama da stvore duboke i trajne identifikacije zasnovane na stvarnim zajedničkim uverenjima.\nPostajući stranka vrednosti\nBiti stranka vrednosti ne znači samo imati vrednosti, već vrednosti učiniti presudnim obrazloženjem za sve aspekte partijskog ponašanja.\nMnoge socijaldemokratske inicijative i projekti već prihvataju pristup zasnovan na vrednostima. Sada izdvajamo pet mera koje mogu podržati ove aktivnosti i pomoći im da transformišu socijaldemokratiju iz stranke socijalnih koalicija u stranku vrednosti.\nPrvo, dok socijaldemokratske stranke moraju odisati više ponosom na svoje vrednosti, one takođe moraju da ožive svoju sposobnost slušanja. To bi trebalo da rade pomoću razgovora („stara škola“), kao i da pribegnu savremenim društvenim naučnim analizama. Za efikasno kreiranje politike i vrednosno orijentisanu komunikaciju potrebne su solidne informacije o biračima (tj. glasačima koji dele socijaldemokratske vrednosti) i njihovim brigama.\nDrugo, socijaldemokratske stranke trebale bi stvoriti više prostora za diskusiju o tome kako primeniti vrednosti u praksi. Drugim rečima, razgovor o vrednostima ne bi trebalo svoditi na preambule partijskih platformi i povremeni govor koji zagreva srce, i trebalo bi da se kloni odvojenih razmišljanja o apstraktnom značenju slobode, pravde i solidarnosti. Socijaldemokratija bi trebalo da razgovara o vrednostima sa fokusom na razvijanje politika koje unapređuju socijaldemokratske vrednosti kao odgovor na sve nove izazove i promenljive okolnosti, u oblastima od velikog značaja za građane.\nTreće, socijaldemokratske stranke treba da odluče o svojim politikama na osnovu toga da li zaista pomažu u unapređivanju socijaldemokratskih vrednosti. Ovo zahteva anti-populistički način razmišljanja sa apsolutnom otvorenošću prema racionalnom kreiranju politike i dokazima.\nČetvrto, socijaldemokratske stranke bi uvek trebale da saopštavaju svoje politike u odnosu na svoje vrednosti i svoje vrednosti u odnosu na svoje politike. To zahteva profesionalnu i disciplinovanu strategiju komunikacije koja naglašava ne samo poželjnost socijaldemokratskih vrednosti, već i pozitivne efekte socijaldemokratske politike na te vrednosti.\nPeto, da bi pobedile na izborima, socijaldemokratske stranke trebalo bi da prihvate strateški pristup postavljanju dnevnog reda. To znači odabir pitanja kampanje na osnovu njihove sposobnosti da mobilišu postojeće pristalice i privuku glasače iz drugih političkih kampova. Pristup zasnovan na vrednosti savršeno je opremljen za postizanje ovog teškog postupka uravnoteženja. Na primer, politike koje favorizuju univerzalni, visokokvalitetni i javno finansirani zdravstveni sistem unapređuju socijaldemokratske vrednosti koje glasači široko dele na postojećim političkim podelama. Naglašavanje zdravstvene zaštite u predizbornoj kampanji primenom pristupa zasnovanog na vrednostima omogućilo bi socijaldemokratskim strankama da stvore široku privlačnost za stare i potencijalne nove glasače.\nSa engleskog preveo advokat Zoran J. Minić\nPredhodni članakŠTA JE MENI KOSOVO\nSledeći članakPedro Kastiljo i neočekivana pobeda za levicu na predsedničkim izborima u Peruu\nSnimak Demokratija i mediji u vreme pandemije\nIntervju sa Restović Tončijem\nOd bezdetstva do klimatske krize, zašto smo uvek krivi mi?\nNemački progresivci usuđuju se da sanjaju o levoj, crveno-zeleno-crvenoj koaliciji\nŽižek: Istinski neprijatelj islamista nije neokolonijalizam ili vojna agresija Zapada, već naša „nemoralna“ kultura\nDok njena demokratija propada, nikada ne zaboravite da Mađarska i Viktor Orban nisu isto\nCiljevi progresivaca: Okazio-Kortez upozorava Bajdena da je strpljenje na izmaku\nPAD KOMUNIZMA I SOCIJALNA DEMOKRATIJA\nMogu li Nemački Zeleni pobediti na izborima i promeniti evropsku politiku nabolje?


Raspad SSSR-a je katastrofa\n“Ja u raspadu Sovjetskog Saveza vidim katastrofu koja je imala negativne posledice za čitav svet. Ništa dobro od raspada nismo dobili“, izjavio je predsednik Belorusije, odgovarajući na pitanje studenata Pekinškog univerziteta.\nOn je konstatovao da Sovjetski Savez i Kina nisu uvek imali svetle trenutke u istoriji svojih odnosa, preneo je sajt Sputnjik.\n“Dolazilo je i do ratnih sukoba na granici, ali ako se pogleda u istoriju, mi, sovjetski i kineski narod, uvek smo imali više svetlih (trenutaka)“, rekao je predsednik Belorusije. Kao dobar primer toga Lukašeko je naveo zajedničku pobedu nad fašizmom i japanskim militarizmom.\nŠto se tiče Sovjetskog Saveza to je, po mišljenju beloruskog lidera, moćna država koja je bila faktor obuzdavanja i osiguranja stabilnosti u svetu.\nLukašenko je uveren da su za vreme SSSR-a bilo nemogući mnogi konflikti, kao što su oni koji se sada odigravaju na Bliskom istoku ili u Africi.\nLukašenko: Belorusija i Rusija rešile skoro sve probleme\nLukašenko: Zabrinutost zbog NATO na granicama Belorusije\nLukašenko: Hokejaška reprezentacija Belorusije?Beskičmenjaci


Radno vreme beogradskih pijaca tokom praznika - MediaSfera\nPijace „Zemun“, „Banovo brdo“, „Bele vode“ i „Dušanovac“ 1. i 7. januara radiće skraćeno od 6.00 do 14.00 časova, dok će 2. januara sve zelene pijace raditi od 6.00 do 14.00 časova.\nOtvoreni tržni centar – Novi Beograd („Buvljak“) će 31. decembra raditi uobičajeno, od 8.00 do 16.00 časova, 1. i 7. januara neće raditi, dok će pijaca cveća „Krnjača“, 31. decembra raditi od 8.00 do 19.00 časova, a 1. i 7. januara neće raditi.\nNa pijaci „Dušanovac“, prodaja iz vozila obavljaće se 31. decembra do 19.00 časova, dok 1. i 7. januara neće raditi, a 2. januara ovaj deo pijace radiće do 14.00 časova, navodi se u saopštenju JKP Gradske pijace.\nPijaca „Palilula“ 31. decembra radiće od 7.00 do 20.00 časova, 6. januara od 7.00 do 18.00 časova, dok 1. i 7. januara neće raditi.\nGaraža na pijaci „Zemun“ 1, 2. i 7. januara radiće od 00:00 do 24:00 časa, dok garaža na pijaci „Zeleni venac“ neće raditi 1. i 7. januara.\nTagovibeograd Božić Nova godina pijaca radno vreme


Željko Buvač dobio poziv kakav je čekao godinama - Sportske.ba\n29 Septembra, 2020 16:03\nPoznati bosanskohercegovački stručnjak Željko Buvač blizu je preuzimanja Dinama iz Moskve.\nČovjek s kojim je Jurgen Klopp napravio uspjehe u Mainzu, Dortmundu i Liverpoolu od februara ove godine radi u Dinamu iz Moskve kao sportski direktor, no sada bi konačno mogao vratiti na teren.\nDirektorska fotelja se očito nije pretjerano svidjela Buvaču koji bi, prema saznanjima Večernjih novosti, trebao preuzeti klupu ovog ruskog kluba za koji je doskoro igrao naš reprezentativac Toni Šunjić.\nUkoliko se ove informacije ispostave kao tačne, to će Buvaču biti prvi samostalni trenerski posao još od 2001. godine kada je sjedio na klupi njemačkog niželigaša Neukirchena.\nBuvač je, za one koji ne znaju, rođen u Prijedoru gdje je svojevremeno počeo i igračku karijeru. U BiH je osim Rudara još igrao za Borac iz Banjaluke.\nBegović u sjajnoj formi, izabran i u tim kola\nMuke za Bajevića: Još jedan igrač propušta baraž


Iz Strazbura stiže demanti izjave predsednika Srbije Borisa Tadića da je zahtev da Srbija prizna nezavisnost Kosova iznet u poslednjim trenucima pregovora o statusu kandidata za članstvo u EU, ali da ga Srbija nije prihvatila.\nNameće se pitanje da li su najviši zvaničnici Srbije pribegli nesitinama kako bi se našao alibi za neuspešni evropski put ili je u pitanju pripremanje javnosti za neminovni zaokret politike u odnosu na Kosovo.\nJelko Kacin, izvestilac Evropskog parlamenta za Srbiju, demantuje za Radio Slobodna Evropa da su u poslednji čas pred odluku o kandidaturi za članstvo u EU postavljeni novi uslovi Srbiji, priznanje Kosova.\n„Jedino što se traži od Srbije je da omogući slobodan protok ljudi, robe i usluga i kapitala, što je osnovni princip EU. Rasprava o Rezoluciji 1244 je nepotreban pesak u oči srpskoj javnosti“, ističe Kacin.\nŠef delegacije EU u Srbiji Vensan Dežer potvrdio je Kacinovu izjavu.\n"Ni u jednom trenutku nije bilo ni direktnog ni indirektnog zahteva od Srbije da prizna Kosovo. Mi imamo vrlo jasnu strategiju o tome da se dalje razvija dijalog između Srbije i Kosova. U samim državama članicama EU ne postoji jedinstvo po pitanju priznavanja Kosova, 22 države priznale su nezavisno Kosovo, a pet nije. Tu se situacija nije promenila i ne možemo da to tražimo od Srbije”, kazao je Dežer.\n„Formulacija da se od nas ne traži da priznamo nezavisnost Kosova i Metohije, odnosno Kosova, je lepa za javnost, ali suštinski nije tačna“, prokomentarisao je potpredsednik Vlade Ivica Dačić koji je prvi lansirao navodnu informaciju da je kandidatura propala jer je Brisel tražio da Srbija prizna Kosovo.\n„To je zahtev koji nije na takav način iznet, ali može se reći da se približava istini prethodnih nekoliko meseci dok smo razgovarali o statusu kandidata i u poslednjim trenucima pregovora o statusu kandidata, međutim mi nismo prihvatili takav zahtev niti ćemo ga prihvaiti“, odmah je rekao predsednik države Boris Tadić.\nKacin je rekao da ga je "izjava predsednika Tadića stvarno neprijatno iznenadila“ i dodao: „ Možda je bio u lošem raspoloženju, pa je rekao nešto u šta ni sam ne vjeruje.“\nDereta: Priprema javnosti za preispitivanje politike\nDirektni pregovarači u Beogradu se ne oglašavaju, ali zvaničnici u Beogradu ne odustaju od tvrdnje da je Srbija ispunila sve uslove koji su postavljeni od strane Brisela, a među njima nije bilo Kosovo sve do nedavno, kako nam je rekla predsednica Parlamenta Slavica Đukić Dejanović.\nOna podseća da nije neposredno učestvovala u pregovorima, ali da je iz izjave predsednika Tadića jasno da se od Srbije traži nešto što je suprotno Rezoluciji 1244.\n“Mislim da se radi o tome da se od nas traži da prihvatimo da Kosovo učestvuje u svim aktivnostima i organizacijama kao samostalna država”, kaže predsednica Parlamenta, dok opozicioni lider Čedomir Jovanović u pisanoj izjavi saopštava da "nema nikakvih novih zahteva iz EU, uslovi za kandidaturu su bili poznati odavno, a posebno ih je u Beogradu razjasnila nemačka kancelarka još u avgustu.\nOn je ocenio da je sebično da se razlozi za sopstveni politički neuspeh traže izmišljanjem navodnih neprihvatljivih zahteva Evrope i dodao da je vlast u Beogradu “posle 9. decembra počela kampanju definitivnog napuštanja kursa evropskih integracija”.\nMiljenko Dereta iz Građanskih inicijativa kaže da se stvara utisak u javnosti da je Kosovo tema koju nameće Brisel. Kosovo je naš problem koji moramo rešiti, a pritisak koji dolazi iz EU samo može da pomogne ovoj vlasti da to učini.\nDereta nudi sasvim drugačije tumačenje namere predsednika Srbije. On prepoznaje signale da se priprema zaokret u politici prema Kosovu, ne samo u informacijama koje su ovih dana zapljusnule javnost sa sednice Glavnog odbora DS na kojoj je zatražena smena tvrdokornog ministra inostranih poslova, već baš u osporenim tvrdnjama Tadića i Dačića, ma kako to zvučalo paradoksalno.\n“Ja mislim da je sve ovo što se događa sada sa Dačićem i Tadićem možda i priprema naše javnosti na neophodnost nekih vrlo oštrih zaključaka koji će se doneti vrlo brzo, a to je da će se priznati realnost Kosova. Možda će se ona nazvati drugačije od nezavisnosti, ali da će Srbija sasvim sigurno morati temeljno da preispita svoju politiku. Moraće da je postavi na mnogo realnije osnove. Moraće da pregovara sa tim, kako god se to zvalo, što u ovom trenutku funkcioniše kao država na Kosovu”, ocenjuje Dereta.\nNa pitanje da li zaista misli da su ove izjave deo pripreme javnosti za preokret politike prema Kosovu, Dereta, inače potpisnik apela pod nazivom Preokret kojim se traži priznavanje kosvoske realnosti, kaže:\n”Ja se iskreno nadam da je to priprema javnosti za mnogo radikalniji zaokret, i nadam se da ćemo, najzad, nazvati stvari pravim imenom.”\nI dok domaći analitičar sa nadom u preokret tumači ono što se zbiva u vladajućoj Demokratskoj stranci i njenim partnerima, izvestilac Evropskog parlamenta za Srbiju je zabrninut za evropski put Srbije jer ne zna šta će o svemu misliti države-članice EU koje očekuju da Srbija iskoristi šansu koju ima da za nekoliko meseci ojača poverenje u sebe i dobije status zemlje kandidata za ulazak u EU.\nDačić ponovio da se od Srbije tražilo priznanje Kosova\nMinistar unutrašnjih poslova Srbije Ivica Dačić izjavio je danas da tvrdnje kako se pred Srbiju nije stavio formalan zahtjev da prihvati nezavisnost Kosova lijepo zvuče za javnost, ali da u suštini nisu točne.\n"Možda je tačno da formalno ne traže da priznamo Kosovo, ali ako prihvatimo ono što traže, onda to nije daleko od toga", rekao je Dačić novinarima u Palati Srbije.\nOn je izjavu izvjestioca Evropskog parlamenta za Srbiju Jelka Kacina da EU nije tražila od Srbije da prizna Kosovo kako bi dobila status kandidata za ulazak u EU, komentirao na slijedeći način "Nije šija nego vrat".\nDačić je kazao da su male šanse da Srbija i u martu dobije status kandidata ukoliko se pred nju budu stavljali isti uuvjeti , jer je teško da će Srbija promijeniti svoj stav.\nOd Srbije je traženo da prizna teritorijalni integritet dijela svoga teritorija, kao i da se prilikom predstavljanja Kosova na regionalnim sastancima zanemari rezolucija UN 1244.\n"To je traženo decidirano", napomenuo je Dačić.


Saznajte činjenice: 365 dana od Snovdena i curenja informacija · Global Voices na srpskom\nSaznajte činjenice: 365 dana od Snovdena i curenja informacija\nNapisao/-laElectronic Frontier Foundation\nPrevod objavljen 07/06/2014 21:34 GMT\nPročitajte članak na Deutsch, Français, Español, Malagasy, English\nDemonstracije Partije Pirata u Berlinu, 2013. Foto: Mike Herbst preko Wikimedia Commons (CC BY-SA 2.0)\nOvog četvrtka (5.jun) obeležava se godina dana od curenja dokumenata od strane bivšeg CIA analitičara Edvard Snovdena. Novinari su od 05 juna 2013, otkrili ogromnu količinu informacija i o vladi SAD-a i o globalnom sistemu za nadgledanje digitalnih komunikacija.\nSlede neka od najznačajnijih nalaza do danas:\nU svojoj novoj knjizi o radu sa Snovdenom, Nema Mesta za Sakrivanje, novinar Glen Grinvald postavlja neke alarmantne činjenice koje su otkrivene u godini curenja materijala. Za period od 30 dana, NSA je sakupila…\nPodatke o više od 97 milijardi poruka e-pošte i milijardi telefonskih poziva iz celog sveta\n500 miliona komada podataka iz Nemačke, 2.3 milijarde iz Brazila, i 13.5 milijarde iz Indije\n70 miliona komada metapodataka u saradnji sa Francuskom, 60 miliona sa Španijomn, 47 miliona sa Italijom, 1.8 miliona sa Holandijom, 33 miliona sa Norveškom, i 23 miliona sa Danskom\nSkoro 3 milijarde telefonskih poziva i mejlova koji su prošli direktno kroz američke telekomunikacione mreže. Kao što je Grinvald objasnio, to prevazilazi kolekciju svakog od sistema iz “Rusije, Meksika, i skoro svih zemalja u Evropi, i otprilike jednako prikupljenim podacima iz Kine.”\nSnovdenov izveštaj je takođe izneo na svetlo trospratnu hijerarhiju partnerstva sa stranim vladama. Kako prenosi Grinvaldova knjiga:\nSLOJ 1: Pet Očiju je sporazum između SAD i Velike Britanije, Kanade, Australije i Novog Zelanda da sarađuju na globalnom špijuniranju dok dobrovoljno ograničavaju njihovo špijuniranje jedni drugih, osim ako se ne zatraži da službenici zemlje partnera to učine.\nSLOJ 2: Zemlje sa kojima NSA radi u konkretnim projektima za nadgledanje, dok ih u velikoj meri i špijunira. Te zemlje uključuju uglavnom evropske zemlje, neke azijske zemlje, ali nema latinoameričkih zemalja.\nSLOJ 3: Zemlje koje Sjedinjene Države rutinski špijuniraju, ali sa kojima praktično nikada ne sarađuje: Brazil, Meksiko, Argentina, Indonezija, Južna Afrika, Kenija su neke demokratske zemlje na toj listi.\nŠirom sveta NSA obaveštava da su preko Edvarda Snovdena procurele mape sa podacima. Američka agencija za nacionalnu bezbednost, podeljeno preko Wikimedia Commons, pušteno na javni domen.\nKonačno, sada znamo za sledeće tajne operacije NSA:\nXKEYSCORE: Softverski interfejs kroz koji NSA analitičari pretražuju ogromne baze podataka sakupljene od strane raznih drugih operacija, XKEYSCORE analizira poruke e-pošte, online razgovore i posećene stranice preko Interneta miliona pojedinaca bilo gde u svetu. XKEYSCORE podaci su se delili sa drugim tajnim službama, uključujući Upravu za odbrambene signale Australije i Bezbednosni biro za komunikacije Vlade Novog Zelanda.\nDISHFIRE (obrok u plamenu (prim.prev.)): Operacija Dishfire je ogromno sakupljanje tekstualnih poruka i drugih telefonskih poziva širom sveta, uključujući podatke o lokaciji, pretraživanje kontakata, podatke o kreditnim karticama, propuštenim pozivima upozorenja, upozorenja u romingu (koji ukazuju na prelazak granice), elektronskim vizitkarticama, obaveštenja o plaćanju kreditnom karticom, upozorenja tokom putovanja, informacije o sastancima, itd. Komunikacije sa američkih telefona su navodno smanjene, mada ne nužno očišćene iz ove baze podataka. Poruke i podaci u vezi sa ne-SAD-licima su zadržani i analizirani.\nBULLRUN (trka bikova prim.prev)): Nije sam po sebi programa nadzora, BULLRUN je operacija kojom NSA podriva bezbednosne alatke na koje se oslanjaju korisnici, mete, i oni koji nisu mete. BULLRUN očigledno predstavlja presedan u naporima da se napadnu bezbednosne alatke u opštoj upotrebi.\nEGOISTIČNA ŽIRAFA: NSA je uzela pretraživač Tor kao metu, a to je alat koji omogućava korisnicima Interneta da pretražuju mrežu anonimno.\nMUSCULAR (mišićav): Pokrenut 2009, prožima veze između globalnih centara podataka od kompanija kao što su Google i Yahoo ne na tlu SAD. Ove dve kompanije su odgovorile MUSCULARu šifrovanjem ovih razmena.\nBLARNEY (Laskanje): Program koji kontroliše jedinstvena glavna korporativna partnerstva da bi se obezbedio pristup visokom međunarodnom kapacitetu optičkih kablova, promenama i upravljanjem širom sveta. Zemlje koje BLARNEY uključuje su: Brazil, Francuska, Nemačka, Grčka, Izrael, Italija, Japan, Meksiko, Južna Koreja, i Venecuela, kao i Evropska unija i Ujedinjene nacije\nSAPUTNIK: Pod ovom operacijom, SAD prikuplja informacije o lokaciji od globalnih mobilnih tornjeva, Wi-Fi, i GPS centara. Ove informacije se prikupljaju i analiziraju tokom vremena, delom da utvrde saputnike mete.\nZahtevajte kraj masovnom nadgledanju\nDa li su Vas zabrinule ove činjenice i brojevi? Želite da uradite bešto povodom toga? Pogledajte međunarodnu kampanju protiv masovnog nadgledanja, koju vodi Fondacija Elektronskih Granica, Međunarodna Privatnost, i koalicije Internet politike i eksperata za ljudska prava iz celog sveta. Potpišite ovu peticiju, organizujte događaj u Vašoj okolini, i naučite kako da izvršite pritisak na Vašu Vladu da poštuje i štiti privatnost u digitalnom dobu.\nVerzija ovog posta se prvo pojavila na stranici Fondacije Elektronskih Granica.\nOvaj članak je sa GV Podrška, projekat Globalnih Glasova koji ima svoju posebnu web stranicu gde se brani slobodni govor u borbi protiv cenzure. · Svi članci\nNedavne priče o Ljudska prava\nIndija se zalaže za skladištenje privatnih podataka koristeći tehnologiju napravljenu za anonimnost\nJužna Azija pre 2 dana\nUsred suše i klimatske krize, meksička država Keretaro suočava se sa mogućom privatizacijom vode\nJužna Amerika pre 1 nedelje\nNajočajniji odgovor na COVID-19 zaključavanje u Kini: „Mi smo poslednja generacija.“\nIstočna Azija pre 2 nedelje\nSamar Hadad iz Sirije: „Knjige su sloboda, a čitanje je ono što nas oslobađa“\nBliski istok & Severna Afrika pre 1 dana\nNezakonito trovanje divljih životinja osiromašuje biodiverzitet Balkana, ali samo 1% slučajeva stiže do suda\nIstočna & Centralna Evropa pre 2 dana\nDa li je ruskim klasicima potrebno novo tumačenje posle ruske invazije na Ukrajinu? Intervju sa profesorkom Ani Kokobobo\nIstorija pre 3 dana


NAJLEPŠA SRPSKA MANEKENKA u centru PRELJUBNIČKOG SKANDALA: Oduvek je slaba na fudbalere, a sada je PALA NA ZAUZETOG! Jović zbog nje OSTAVLJA devojku i dete? - Zena.rs\nDomaću šoubiznis scenu drma novi ljubavni skandal, a akteri su manekenka Sofija Milošević i jedan od najperspektivnijih srpskih fudbalera Luka Jović.\nLuka Jović i Sofija Milošević Foto: sofijamilo / Instagram\nNaime, kako prenosi "Story" Sofija i Luka su uplovili u tajnu vezu, koju su do sada uspešno skrivali, na prvom mestu zbog toga što mladi igrač Real Madrirda još uvek nije zvanično završio sa dosadašnjom partnerkom Anđelom Manitašević.\nNavodno su manekenka i slavni sportista u nekoliko navrata viđeni kako obilazi beogradske klubove, a "Story" piše i da su zajedno otputovali u Madrid privatnim avionom.\nDenim on denim💙\nPodsetimo, Jović je za španskog fudbalskog giganta početkom juna potpisao ugovor vredan 67 miliona evra.\nOn sa nevenčanom suprugom ima sedmomesečnog sina Davida, a nepoznanica u kakvom je par tačno odnosu trenutno. Naime, uprkos navodima o preljubi sa Sofijom, Anđela je poslednjih nekoliko puta viđena u publici tokom Lukinih nastupa za reprezentaciju Srbiju.\nInače, ovo nije prvi sportista u životu Sofije Milošević - pre njega bila je u dugogodišnjoj vezi sa Ademom Ljajićem, a mediji su je dovodili i vezu sa bosanskim teniserom Damirom Džuhmuruom, kao i fudbalerom Nemanjom Radonjićem.


FK Bratstvo bliže Drugoj ligi: Pobjeda na domaćem terenu - UPSMedia FK Bratstvo bliže Drugoj ligi: Pobjeda na domaćem terenu – UPSMedia\nFK Bratstvo bliže Drugoj ligi: Pobjeda na domaćem terenu\nmaj 20, 2018 urednik\nNajzanimljiviji susret 27. kola regionalnog Istoka, derbi između dvije ekipe koje se od početka sezone bore za lidersku poziciju, Bratstva i Trnovice, završen je slavljem domaće ekipe.\nPoslije dinamičnih i prilično agresivnih 90 minuta, tokom kojih je sudija Milošević čak trinaest puta pokazao žuti karton, Bratunčani su ubilježili pobjedu, koja ih od direktnog rivala za put u Drugu ligu sada odvaja četiri boda.\nOd izlaska na teren obje ekipe su pokazale da su u ovaj meč ušle odlučne da dođu do bodova koji će ih na tabeli odvojiti od rivala. U prvom dijelu viđeno je mnogo šansi, ali mreže su mirovale sve do 38. minuta kada gostujuća ekipa dolazi do vođstva. Nakon što je golman Savić degažirao loptu, Maksimović je primio na sredini, sa Simićem razmijenio dva dupla pasa, a kada je kapitenov šut golman Milinković, odbio, na loptu natrčava Z. Mićić i šalje je u mrežu Bratstva. U drugom dijelu igra postaje još oštrija, ali golmani obje ekipe su bili na visini zadatka. U 69. minutu nakon odlične akcije domaće ekipe po desnoj strani, Karić prolazi tri protivnička igrača, dodaje Petroviću, on odigrava Stanojeviću, koji snažnim udarcem šalje loptu pod prečku, za izjednačenje. Desetak minuta kasnije, Kuljanin je oboren u kaznenom prostoru i sudija dosuđuje najstrožu kaznu. Siguran realizator sa bijele tačke bio je Karić, kome je ovo bio 19. pogodak u sezoni i sa kojim je sada drugi strijelac lige. U nastavku, Jurošević i Maksimović su pokušali da dođu do poravnanja, ali je golman Bratstva bio siguran, tako da je derbi vrha tabele završen slavljem domaće ekipe.\nBratunčani smatraju da je pobjeda nad Trnovicom njihova ulaznica u drugligaško društvo.\n„Mislim da na tribinama Gradskog stadiona odavno nije bilo ovoliko navijača. Naši sugrađani su shvatili važnost ove utakmice i zdušno su nas podržavali tokom cijelog meča. Znali smo da nas očekuje teška i neizvjesna utakmica, ali nijednog trenutka nismo posumnjali da nećemo ostvariti dobar rezultat. Trnovica je jedna od najboljih ekipa u ligi i mislim da je ovaj susret svojim kvalitetom opravdao očekivanja ljubitelja fudbala. Nas ova pobjeda neće zavarati i u preostala tri kola na terenu ćemo dati sve od sebe da kraj sezone dočekamo sa nekoliko bodova prednosti u odnosu na našeg rivala“, kazao je Stojan Milinković, golman Bratstva.\nBratstvo (Bratunac) – Trnovica 2:1 (0:1)\nStrijelci 0:1 Z.Mićić u 38, 1:1 Kuljanin u 69, 2:1 Karić u 80. (KU)\nŽuti kartoni: Smajlović, Stanojević, Ilić, Mijatović, Petrović, Pavlović, Međo, Milinković (Bratstvo), Radović, Gutalj, Z.Mićić, Simić, Jurošević (Trnovica)\nBratstvo: Milinković, Mijatović, Andrić, Petrović, Karić, Mujić (od 86. Međo), Mićić (od 63. Pavlović), Kuljanin, Ilić, Sejfić, Smajlović (od 46. Stanojević)\nTrnovica: Savić, Marković, Radović, Jurošević, Z.Mićić (od 84. Jovanović), Maksimović, Gutalj, Tanacković, Perić, Simić, Radić\nIgrač utakmice: Stojan Milinković (Bratstvo)\n← Radničke sportske igre Srebrenica: Prve medalje\nRadničke sportske igre Srebrenica: Raspored za 21. i 22. maj →\nnovembar 28, 2020, 2:43 am


Izumrli TAJVANSKI leopard se ponovo pojavio - Muški magazin - trendovi, fitness, lifestyle, saveti, devojke... `\nOva velika mačka zvanično je proglašena izumrlom 2013. godine, nakon što su zoolozi besuspešno uspeli da je pronađu i fotografišu. Poslednji susret sa ovom mačkom desio se davne 1983. godine i smatralo se da je ova vrsta potpuno izumrla.\nMeđutim, sada su stanovnici grada Daren,koji se nalazi na jugoistoku Tajvana, primetili pojavu ove velike mačke. Svetski zoolozi su se odmah uputli ka ovoj lokaciji kako bi uspeli da pronađu primerke ove retke mačke. Njihov cilj je da uspeju da povećaju brojnost i da ovu vrstu povrate u život.\nTakođe, ogormne mere zaštite se već sprovode u delo, kako bi se lovokradice sprečile i kako bi se ove prelepe životinje sačuvale.\nPROČITAJTE SLEDEĆI TEKST: #Trashtag – izazov koji spasava planetu


Sremske Novine » Pokloni za rumske “trojke“\nRumske ''trojke'' u Gradskoj kući\nGradska kuća u Rumi tog 28. decembra bila je ispunjena dečijim plačem i poklonima – tako je uvek kada su u pitanju najmlađi, a posebno kada prostor opštine ispune bebe. Ovoga puta reč je o rumskim “trojkama“, sinovima Lazaru, Veljku i Nenadu, velikom ponosu i ljubavi porodice Teodosić.\nMajka Tamara, medicinska sestra-vaspitač u “Poletarcu“, i tata Branko, inkasant, nisu krili sreću što su, nakon dve godine braka, postali roditelji tri sina. Radi se o nacionalnom programu vantelesne oplodnje, prvi pokušaj je dao pravi rezultat – tri bebe koje su došle na svet 13. septembra prošle godine. Lazar je po rođenju imao 1,8 kilograma, Veljko dva kilograma a Nenad samo 1,1 kilogram, što mu ne smeta da u kući važi za najvećeg galamdžiju, dok braća uglavnom ćute.\nNa prijemu u opštini, bio je tu predsednik Goran Vuković sa svojim saradnicima Draganom Kardašem, Nenadom Borovićem i Svetislavom Damjančukom, uz najlepše želje za budući život, uz cveće za mamu Tamaru, rumskim bebama uručena su dečija kolica za “trojke“.


Prva generacija polaznika početne obuke na Pravosudnoj akademiji iz septembra 2010. godine, nedavno je nakon tri godine od prvog izbora u Narodnoj skupštini Republike Srbije, izabrana na trajne sudijske i tužilačke funkcije, a među njima je i sudija kome nijedna presuda do sada nije ukinuta.\nNa toj grupi sudija i tužilaca, prilikom odluke o izboru, Visoki savet sudstva i Državno veće tužilaca po prvi put su primenili kriterijume za ocenu i vrednovanje rada sudija.\nDirektor Pravosudne akademije, Nenad Vujić, istakao je da su upravo ti polaznici od najviših pravosudnih tela dobili ocenu "naročito uspešno su obavljali sudijsku funkciju".\n"U toj grupi imamo sudiju kome tri godine nije ukinuta nijedna presuda, odnosno imao je 100 odsto povrđenih presuda, dok se ostali u grupi kreću između 92 i 98 odsto potvrđenih presuda", rekao je Vujić napominjući da je prosek potvrđenih presuda u Srbiji po sudiji 52 odsto.\nTo nam, kako je rekao, pokazuje da je ispravna i da daje rezultate odluka da neko pre stupanja na sudijsku ili tužilačku funkciju treba da prođe testiranje i selekciju za obuku na Pravosudnoj akademiji, a zatim i dvogodišnju obuku.\n"Ujedno nam to pokazuje da ispravnost određenih poteza u pravosuđu ne možemo sagledati u kratkom vremenskom roku, kao što možemo u neklim drugim oblastima", naveo je direktor Pravosudne akademije.\nPrema njegovim rečima, u pravosuđu ti procesi traju i imaju svoj put - tako je i ovde.\nOn je podestio da je u septembru 2010. godine izvršena najpre selekcija kandidata, koji su išli dve godine na program početne obuke, a potom su prošli trogodišnji period "prvog izbora".\n"Sada smo došli do potvrde i videli ispravnost sistema koji je zasnovan na kompetenciji i izboru kroz testiranje", naglasio je Vujić.\nOn smatra da iako se 2010. godine moglo reći da Akademija "kaže da su kandidati kvalitetni, pa tokom obuke kod mentora da njihovi mentori tvrde da su dobri", sada za to postoji i potvrda od Visokog saveta sudstva i od Državnog veća tužilaca.\nPravosudna akademija počela je sa sprovođenjem obuka za sudije i tužioce 2010. godine, a svake godine prema odluci VSS-a i DVT-a na akademiju može da se upiše određeni broj polaznika koji prođu test odnosno selekciju.\nObuka, koja se stiče i praktično radom u sudu i tužilaštvu i teorijski kroz predavanja traje dve godine, nakon čega polaznici mogu da se kandiduju za izbor na pravosudne funkcije.\nSa druge strane u Srbiji ima oko 2.000 sudijskih i tužilačkih pomoćnika, koji takođe čekaju na izbor za pravosudne funkcije, ali iz raznih razloga nisu polaznici Akademije.


Kinezi jure fudbalera Milana, nude platu od 10 miliona evra godišnje! - Sportske.net\nKinezi jure fudbalera Milana, nude platu od 10 miliona evra godišnje!\nFudbaler Milana na slatkim mukama.\nIguain i Ibrahimović u tandemu? Evo šta kaže ArgentinacDeki jedva čeka "Madoninu"!Otkriveno, kada Paketa stiže u Milan?Agent progovorio, evo odgovora da li se Bakajoko vraća u ČelsiBorba za Remzija, novi klub u igri, poznat i favorit za njegov potpis?\nFrank Kesi je i dalje fudbaler Atalante, na pozajmici je u Milanu i pitanje je da li će Milan želeti da otkupi njegov ugovor.\nSa druge strane, postoji veliko interesovanje za ovog momka iz Obale Slonovače, posebno iz Kine gde je Peking Guan bacio oko na ovog momka.\nOni mu nude 10 miliona evra godišnje, ali sa druge strane Kesi želi da igra i dalje u Milanu. Ipak, Milan se pita da li želi da plati obeštećenje Atalanti, njegova pozajmica ističe na kraju ove sezone, a za sada nije bilo pozitivnih nagoveštaja.\nOko 40 miliona evra će biti dovoljno od strane Kineza da obezbede ovog veznog fudbalera.\nInače, celokupnu situaciju prati Pari Sen Žermen koji je odavno već zainteresovan za Kesija.


Raspored - Radio Slobodna Evropa, Četvrtak 13 januar/siječanj 2011\nsub 8. jan/sij ned 9. jan/sij pon 10. jan/sij uto 11. jan/sij sri/sre 12. jan/sij čet 13. jan/sij pet 14. jan/sij sub 15. jan/sij ned 16. jan/sij pon 17. jan/sij uto 18. jan/sij\nPraznici su uvijek pravi način da pokažemo umijemo li s novcem ili ne. Da li novac manipuliše nama ili mi novcem - to je pitanje koje pitamo u jutarnjem programu. Reporteri iz cijele BiH javljaju o najaktuelnijim događajima u njihovim sredinama. Redovna rubrika Radija 27 četvrtkom je “Radio ordinacija”.\nU današnjoj emisiji možete čuti: - Tužilac EULEKS-a želi da ispita doktora Sonmeza, osumnjičenog za trgovinu organima, koga je sud u Istanbulu oslobodio do eventualnog početka suđenja. - Dik Marti sledeće nedelje u Evropskom Parlamentu iza zatvorenih vrata svedoči o svom izveštaju o trgovini organima. - Naprednjaci danas predaju peticiju za izmenu Ustava Srbije i Zakona o Vladi, kojima se predviđa smanjenje broja poslanika i članova Vlade. - Puške i pištolji zamenili maline na tronu najboljeg izvoznog proizvoda Srbije. - Građani Srbije prvi u svetu po vremenu provedenom uz TV ekrane. Najgledaniji programi su takozvane “rijaliti emisije”.\nU današnjoj emisiji slušajte: - Naprednjaci predali Skupštini peticiju za promenu Ustava i smanjenje broja poslanika na polovinu. - Državna revizorska institucija će do kraja januara pokrenuti postupke protiv korisnika budžeta koji su kršili propise. - Advokat Tihomira Purde podneo zahtev za oslobađanje njegovog klijenta iz ekstradicionog pritvora. - U Tunisu nastavljeni sukobi policije i građana koji demonstriraju zbog siromaštva. Srpski turisti bezbedni, saopšteno iz ambasade Srbije. - Građani Srbije prvi u svetu po vremenu provedenom uz TV ekrane! Za psihologa Predraga Kurčubića, ta vrsta liderstva nije iznenađenje. - Pred doček srpske Nove godine, u Beogradu nema euforije.\nU današnjoj emisiji, između ostalog, možete čuti: - Skupština Kantona Sarajevo potvrdila kantonalnu Vladu, čime je ovaj kanton postao prvi u Federaciji BiH koji je imenovao izvršnu instituciju za naredni četvorogodišnji mandat - Vlast u Hercegovačko-neretvanskom, Posavskom, Zapadnohercegovačkom i Kantonu 10, još nije formirana, - Sljedeće sedmice, 18 i 19.januara, u Sarajevu će se održati simpozij o temi "BiH -15 godina Dejtonskog sporazuma". - 145 hiljada porodica širom BiH čeka na obnovu svojih prijeratnih domova, upozoreno na konferenciji za novinare Unije za održiv povratak i integraciju u BiH, koja je održana u Mostaru\nU regionalnoj emisiji možete čuti: - Analizu nove hrvatske politike prema bIH - Odgovor na pitanje zašto narodnjaci u srbijanskom parlamentu traže smanjenje broja zastupnika - Te što je natjeralo Srbijance da postanu prvaci svijeta u gledanju televizije


Transparentnost javnih finansija: Kontrola državne pomoći i javno-privatna partnerstva\nAranđelovac, 06. Septembar 2019. PR Objave: Saopštenje -\nKo sve ima pravo da inicira postupak kontrole državne pomoći? Koji su izazovi veće kontrole državne pomoći i kako se javno-privatna partnerstva reflektuju na državnom, a kako lokalnom nivou? Da li se većim uključivanjem građana povećava transparentnost upravljanja javnim finansijama?\nOvo su samo neke od tema koje pokreće stručni skup pod nazivom „Transparentno upravljanje lokalnim javnim finansijama i učešće građana: državna pomoć i javno-privatna partnerstva". Na skupu, koji se održava od 4. do 6. septembra u Aranđelovcu, učesnicima će se obratiti predstavnici Komisije za kontrolu državne pomoći i Komisije za javno-privatno partnerstvo, kao i predstavnici organizacija civilnog društva i pravni eksperti. Skupu prisustvuje više od 50 predstavnika lokalnih samouprava, organizacija civilnog društva i lokalnih medija, koji će dobiti mogućnost da se dodatno informišu o ovim pitanjima.\nTemom transparentnosti javnih finansija i većim učešćem građana u raspodeli budžeta lokalnih samouprava bavi se i nacionalna kampanja „DA se upoZNAMO", koju sprovodi UNDP uz podršku Vlade Švajcarske, u okviru projekta „Unapređenje revizije na opštinskom nivou u cilju jačanja odgovornosti i efikasnosti u upravljanju javnim finansijama". Kampanja nudi informacije građanima o tome zašto je važno da učestvuju i na koji način mogu da pomognu svojim predlozima u planiranju i raspodeli gradskog ili opštinskog budžeta.\nViše informacija o kampanji na linku.\nNaziv: V+O Communication\nAdresa: Svetozara Markovića 2\nTel: +381 11 3242772\nIme: Jelena Simić Milojević\nFunkcija: Client Service Director\nfinansije, svajcarska, transparentnost javnih finansija, undp, da se upoznamo\nNek se svako dete raduje Božiću\nZajednička akcija VB Leasinga i Kola srpskih sestara Više...\nNedelja štednje i za lizing\nPo prvi put u Srbiji kompanija koja nije banka priključuje se Nedelji štednje snižavajući kamate. Više...\nVB Leasing i dalje lider u finansijskom lizingu\nIako je prodaja novih i polovnih vozila do 3,5 tone za prvih 9 meseci opala za 28%, u poređenju... Više...\nq: 19 - t: 0.04913 sec


Za „Instagram“ vam više ne treba internet | Happynovisad / Lifestyle\nNa konferenciji „Ef-8“ (F8), kompanija „Instagram“ objavila je da je napravljena podrška za korišćenje većine opcija te društvene mreže bez pristupa internetu. Nova opcija zasad je dostupna na Androidu, operativnom sistemu koji se pretežno koristi u zemljama u razvoju, piše portal Tech crunch.\nBrojna unapređenja očekuju se u narednim mesecima, a iz „Instagrama“ otkrivaju da istražuju opcije i za korisnike sistema "iOS".\nKorisnici će tako bez pristupa internetu moći da vide sadržaj koji je učitan na aplikaciji do trenutka kada je telefon imao internet vezu. Taj sadržaj će moći da lajkuju, komentarišu ili sačuvaju, a moći će da se priključe praćenju drugih profila ili da prestanu da ih prate – kao da su onlajn.\nSledeći put kada telefon pristupi internetu, Instagram će obaviti svaku od zadatih radnji.


MUP KS poziva građane na korektnost i suzdržanost tokom skupova za vikend – Fokus.ba\nNajavljena tri skupa\nMUP KS poziva građane na korektnost i suzdržanost tokom skupova za vikend\nIz sarajevske policije su poručili da svaki skup nosi određeni stepen rizika i da u skladu s tim angažuju resurse. Napomenuli su da će biti angažovano više od hiljadu policijskih službenika\nSarajevska policija poduzima sve što je neophodno da bi najavljeni javni skupovi tokom vikenda protekli u najboljem redu i miru – istaknuto je danas na konferenciji za novinare u MUP-u Kantona Sarajevo, prenosi Fena.\nNačelnik odjeljenja za odnose s javnošću Uprave policije KS Mirza Hadžiabdić kazao je da se radi o tri javna skupa. U subotu, 7. septembra najavljen je skup “Dan tradicionalne porodice“ s početkom u 14 sati u organizaciji UG Svjetlo koji obuhvata i šetnju ulicom Maršala Tita od Vječne vatre do Marijin Dvora.\nU nedjelju, 8. septembra u organizaciji Udruženja Inicijativa Iskorak najavljen je skup u vremenu od 10 do 11.30 sati, a koji je organizovan kao vid iskazivanja protivljenja promoviranju LGBTIQ ideja i planiran je na lokalitetu parka Ciglane, od ulice Alipašina do ulice Sutjeska.\nTreći javni skup pod nazivom “Ima izać”, prva bh. parada ponosa također je planiran u nedjelju, 8. septembra, a učesnici povorke će šetati od Vječne vatre u Titovoj ulici do Trga BiH na Marijin Dvoru u vremenu od 12 do 14 sati.\n– Pozivam građane na korektnost i suzdržanost, te dostavljanje bilo kakvih potencijalno rizičnih informacija kako bismo izvršili procjenu rizika – dodao je Hasanović.


UNS: Vlasti na Kosovu da obezbede slobodan protok štampe iz Srbije | N1 Srbija\nUNS: Vlasti na Kosovu da obezbede slobodan protok štampe iz Srbije\n01.06.2020. |13.52 >13.59 |\nUdruženje novinara Srbije najavilo je da će obavestiti Međunarodnu i Evropsku federaciju novinara, OEBS i komesarku za ljudska prava Saveta Evrope Dunju Mijatović o odluci Prištine da zabrani distribuciju štampe iz centralne Srbije na teritoriji Kosova i Metohije.\nUdruženje je pozvalo vlasti u Prištini da bez odlaganja obezbede slobodan protok srpskih štampanih medija, nakon što su zabranile ulazak robe koja na sebi nema naznaku "Republika Kosova".\n"Zabranom srpske štampe na Kosovu i Metohiji grubo se krši pravo na slobodno informisanje garantovano međunarodnim dokumentima, poput Evropske konvencije o ljudskim pravima i Univerzalne deklaracije o ljudskim pravima, a njihova distribucija mora biti oslobođena svih političkih ograničenja", stoji u saopštenju.\nNavodi se da takvo nametanje prepreka distribuciji "ozbiljno ugrožava pravo srpskog naroda na informisanje na maternjem jeziku, naročito imajući u vidu činjenicu da se nijedan dnevni ili nedeljni list na srpskom jeziku ne štampa na Kosovu i Metohiji".\nIz UNS-a su podsetili da srpski listovi nisi stizali na Kosovo i Metohiju od novembra 2018. do aprila 2019. godine zbog odluke Prištine da uvede takse od 100 odsto na robu iz centralne Srbije.\nZvezdan Mihajlović iz firme KiM Beokolp, koja distribuira srpsku štampu na Kosovu i Metohiji, rekao je ranije za UNS da kosovski carinici na prelazu Jarinje od juče ne dozvoljavaju dostavu novina iz centralne Srbije, pozivajući se na uredbu vlade u Prištini. Dodao je da je otkazana sutrašnja isporuka štampe iz centralne Srbije.\nKosovo štampa mediji UNS


Novi cenovnik: Poskupelo odnošenje smeća u Novom Bečeju\nOdnošenje smeća u opštini Novi Bečej je poskupelo, a novi cenovnik se primenjuje od 1. februara, saopštilo je preduzeće „Brantner otpadna privreda“, kojem je poveren ovaj posao.\nOdluku o poskupljenju komunalnih usluga sakupljanja i transporta komunalnog otpada usvojili su odbornici Skupštine opštine Novi Bečej.\nPROČITAJTE JOŠ: Hetin konačno dobija novi asfalt, u selu ponosni i na fudbalski klub\nPovećanje iznosi šest odsto u odnosu na dosadašnje cene i ne odnosi se za domaćinstva koja se smatraju socijalnim slučajevima. Cena u ovom slučaju ostaje 139,01 dinara.\nNove cene iznose 184,09 dinara za domaćinstva, po članu domaćinstva. Za privredne subjekte sa malim količinama otpada po metru kvadratnom prostora koji koriste za obavljanje delatnosti cena je 28,96 dinara.\nZa privredne subjekte sa velikim količinama optada po metru kvadratnom prostora koji koriste za obavljanje delatnosti nova cena je 36,95 dinara, dok je 12,91 dinara za javne ustanove po metru kvadratnom koji koriste za obavljanje delatnosti.\nObrazovne ustanove oslobađaju se obaveze plaćanja naknade za odnošenje smeća do daljeg u skladu sa sporazumom o regulisanju međusobnih prava i obaveza između Opštine Novi Bečej i preduzeća „Brantner otpadna privreda“.\nTagovi"Brantner otpadna privreda" komunalne usluge odnošenje smeća Opština Novi Bečej\nTarašani se okupili da bi iskazali zabrinutost zbog prestanka rada skele\nHetin konačno dobija novi asfalt, u selu ponosni i na fudbalski klub


МЕДИЈИ УВЕЛИКО ПИШУ: Половина Италијана жели да напусти еврозону и ЕУ! ОД НЕМАЧКЕ И БРИСЕЛА НЕМА НИШТА…\nMEDIJI UVELIKO PIŠU: Polovina Italijana želi da napusti evrozonu i EU! OD NEMAČKE I BRISELA NEMA NIŠTA…\nGOTOVO polovina Italijana trenutno podržava istupanje svoje zemlje iz zone evra i Evropske unije.\nOvo je pokazalo najnovije istraživanje javnog mnjenja rimskog Termometro Politico.\nPre osam godina, samo 15 odsto Italije bilo je na pozicijama evroskepticizma, dok je 85 odsto želelo ostanak u „evropskoj porodici“.\nItalijani su razočarani što im niko iz EU nije priskočio u pomoć na početku epidemije, što su im stvarnu pomoć pružile samo Kina i Rusija.\nMnogi su ogorčeni i što su ministri finansija EU odbacili italijanski predlog za izdavanje specijalnih evro-obveznica za otklanjanje ekonomskih posledice epidemije.\nU Italiji se, zapravo, već razbuktava rasprava – da li Rim, po uzoru na London, treba da napusti Evropsku uniju.\n„EU nije unija, to je gnezdo zmija i šakala. Prvo ćemo pobediti virus, a zatim ćemo dobro razmisliti o odnosima sa Evropom. Ako ocenimo da je to za na dobro – oprostićemo se sa EU i otići, a da se i ne zahvalimo. Od Nemačke ne dobijamo ništa osim što nam gura prste u oči“, ne prođe ni dan a da lider Lige Mateo Salvini ne ostavi sličan sarkastičan komentar o Briselu i Berlinu.\nNemački uticajni list Der Spiegel je povodom njegovih ocena i pretnji napisao:\n„Salvini najčešće govori oštrije od većine Italijana, ali njegova kritika odražava raspoloženje u zemlji. Po jednom istraživanju, više od 70 odsto Italijana je razočarano pomoći EU. Pre svega držanjem Nemačka jer smatraju da ih je ostavila na cedilu“.\nIsti list navodi da je EU pomogla Italiji sa 50 miliona evra tek kad su Rusija i Kina „ušle u igru“, a da je Nemačka počela da prima italijanske pacijente na lečenje.\nItalijanski list Il Giornale ocenio je:\n„Tretiraju nas kao bolesne od kuge (…) Nemačka je spremna da zadavi Italiju“.\nFejsbuk stranica nemačke ambasade u Italiji pretvorila se u forum sa komentarima u ovom stilu: „Ostavili su nas da krvarimo“, „Nemačka je uvek želela da preuzme našu Italiju“ , „Nemačkoj jedino možemo garantovati da će joj italijanski narod objaviti rat“.\nItalijani su naročito besni na Nemačku jer je njena trgovina sa Lombardijom veća od trgovine sa Japanom.\nItalijanski premijer Đuzepe Konte u svom poslednjem intervjuu bio je kategoričan:\n„Italija je ostala sama“.\nLideri EU su se 23. aprila dogovorili da se zdravstvenim sistemima Unije pomogne sa 540 milijardi evra.\nZa borbu protiv posledica pandemije biće potrebno mnogo više, ali dogovor neće biti lak jer je najspornije: ko na kraju treba da plati izlaz iz krize?\nZemlje koje su najviše pogođene epidemijom, uključujući Italiju i Španiju, želele bi da najveći deo tereta padne na pleća bogatijih i manje pogođenih koronavirusom – Holandije, Nemačke i skandinavskih zemalja.\nRim insistira na emitovanju evroobveznica (coronabond-ova)… Međutim, Nemačka, Holandija, Austrija i Finska ne pristaju na to jer bi to Italiji i Španiji omogućilo novo zaduživanje, a smatraju ih nesposobnim da uredno vraćaju kredite.\nKonte im je već poručio da su za njega i njegovu zemlju posebno uvredljive tvrdnje da „Rim troši novac (EU)“.\nIzjavio je da za poslednje 22 godine – sa izuzetkom 2009-te – nijedna italijanska vlada nije potrošila više novca nego što je dobila. A ako se pojavljivo deficit u budžetu – Italijani su otplaćivali kamate na kredite. Još je dodao:\n„Umesto nedavno dogovorenog dozvoljenog budžetskog deficita od 2,2 odsto BDP, kood nas je 1,6 odsto. Mi uvek blagovremeno servisiramo svoje dugove. Italija je uvek bila i ostala pouzdan platiša, čak bih rekao – idealan platiša“.\nSaveznik Italije je Francuska koja traži stvaranje zajedničkog fonda u iznosu od 400 milijardi evra iz evropskog budžeta, što bi upotpunilo pomoć koju su već ponudile Evropska centralna banka i druge institucije EU.\nEmanuel Makron je već upozorio: „Ako danas to ne uradimo, populisti će pobediti, ako ne danas, ono sutra ili prekosutra. I u Italiji i u Španiji, verovatno i u Francuskoj“.\nItalijanski BDP zbog epidemije može pasti 9-10 odsto do kraja 2020-te.\nProtivnici napuštanja EU upozoravaju Italijane da bi to za njihovu zemlju bilo „naprosto samoubistvo“ jer bi se ekonomija zemlje – urušila.


Društveno-politička angažovanost Mihajla Pupina predstavlja drugi važan segment njegovog rada. Pupin je aktivnije počeo da se bavi društvenim radom u srpskom iseljeništvu od 1908. odnosno od aneksije Bosne i Hercegovine, što je bio čin je među iseljeništvom shvaćen kao osujećenje oslobađanja i ujedinjenja jugoslovenskih naroda.\nPupin kao član jugoslovenskog narodnog vijeća u SAD\nTim povodom u Njujorku je iste godine osnovan Središnji odbor iseljenika, a Mihajlo Pupin izabran za njegovog prvog predsednika. Na prvom zvaničnom svesrpskom zboru 15. 9. 1909. održanom u aveniji St. Kler u Klivlendu Pupin je održao nadahnut govor o jedinstvu naroda i njegovim potrebama. Na kraju je predložio novi naziv organizacije – Savez sjedinjenih Srba “Sloga” i za njeno novo sedište odredio Njujork. Glavni cilj ove organizacije bilo je ujedinjenje svih srpskih saveza u Americi. Do njega se stiglo tek 1929. godine kada je u Pitsburgu osnovan Srpski narodni savez.\nNakon izbijanja balkanskog rata Pupin započinje organizovanje i upućivanje dobrovoljaca i obveznika u Srbiju. Na one koji nisu mogli da pođu apelovao je da prilože novac za srpski Crveni krst. Istovremeno je živo sarađivao sa američkim novinarima u cilju blagovremenog i objektivnog informisanja ne samo svojih sunarodnika već i celog američkog naroda.\nKada je završen prvi svetski rat i dobrovoljci-iseljenici se vratili, Pupin ih je lično sačekao u Njujorku, dao im po 7 dolara za put do njihovih mesta i obećao pomoć svakome ko ne bude pronašao zaposlenje.\nSvakako najznačajni događaj u Pupinovom društvenom radu predstavlja učešće na Mirovnoj konferenciji u Parizu.\nU trenutku kada je zapretila opasnost da promena granica nakon rata našteti jugoslovenskim narodima, predsednik vlade Stojan Protić poslao je telegram Pupinu da dođe u Pariz i pomogne jugoslovenskoj delegaciji svojim autoritetom, poznanstvima i saradnjom sa Amerikancima.\nVersajska mirovna konferencija\nPupin se odazvao i 31. marta krenuo za Pariz u koji je stigao 10. aprila. Po dolasku se sastao sa predsednikom delegacije Nikolom Pašićem i upoznao sa svim važnim pitanjima i ličnostima. Nakon toga je amerikancima izložio sve argumente o opravdanosti zahteva jugoslovenske delegacije i tokom čitave konferencije bio spona između njih. Za vreme pedesetodnevnog rada Mirovne konferencije koja je trajala do 31. maja 1919. godine Mihajlo Pupin je, zahvaljujući svom ličnom poznanstvu sa tadašnjim američkim predsednikom Vilsonom i ministrom spoljnjih poslova Lansingom doprineo da se granice Jugoslavije što pravilnije povuku i da u sastav države SHS uđu Dalmacija, zapadna Slovenija, deo Slavonije i Baranja i njegov rodni Banat.\nU znak zahvalnosti, stanovnici Bleda proglasili su Mihajla Pupina počasnim građaninom svoga grada. Pupin je takođe proglašen i počasnim građaninom Zrenjanina 1921. godine.\nPupin je nesebično materijalno pomagao sve naše krajeve: od gimnazije u Bjeljini, preko rodnog Idvora u kom je finansirao izgradnju Narodnog doma za školovanje stručnjaka u “baštovanskoj industriji” (poljoprivredi), do crkve Svetog Klimenta u Ohridu. Osnivanjem Fonda Olimpijade Pupin pomagao je ratnu siročad i decu u siromašnim krajevima naše zemlje.


Stanivuković nakon saslušanja: Ovo je napad na Banjaluku - Banjaluka Live - Najnovija dešavanja\nPolitika April 29, 2021\nDraško Stanivuković, gradonačelnik Banjaluke, je komentarišući saslušanje u Policijskoj upravi Banjaluka, za “Nezavisne novine” rekao da se tereti što je izašao pred građane i stajao na stepenicama, te je istakao da ovo neće proći na sudu.\n– Ako se teretim što sam izašao pred svoj narod, dobro onda sam kriv, ali suština je da je ovo jedan u nizu od 10 krivičnih dijela protiv mene. Ovo je politički instrumentalizovano i ovo neće proći na sudu. Ovo nije napad na gradonačelnika, već na grad Banjaluku – kazao je Stanivuković za “Nezavisne”.\n– Osumnjičen sam za krivično djelo, što je paradoks kada uzmemo u obzir da je početkom decembra prošle godine, kada je bio povećan broj zaraženih virusom korona, gradonačelnik Doboja ima megafon, pozivao građane, i zaustavio saobraćaj u ulici i to tada nije bilo okarakterisano kao krivično djelo – kazao je Stanivuković.\nSNSD, DNS i SP su centri snaga u Republici Srpskoj i saradnja nije upitna, izjavio je predsjednik SNSD-a i srpski…\nŠta je Mazalica poručio na današnjem saslušanju u Tužilaštvu BiH?\nSrđan Mazalica, poslanik SNSD-a u Narodnoj skupštini Republike Srpske saslušan je danas u Tužilaštvu BiH zbog izjave tokom zasijedanja NSRS…\nZoran Tegeltija, bivši ministar finansija Srpske i aktuelni poslanik u Narodnoj skupštini RS, imenovan je danas za predsjedavajućeg Savjeta ministara…


Gajić: Hotel Regent biće otvoren 1.juna - Radio Tivat\n16 мај Gajić: Hotel Regent biće otvoren 1.juna\nRestoran Gourmet Corner hotela Regent Porto Montenegro otvoren je juče uz sve mjere sigurnosti, kazao je dirketor prodaje i marketinga, Ivan Gajić.\n„Stolovi su postavljeni s maksimalnom distancom, naše osoblje koristi zaštitnu opremu, implementirali smo elektronsku verziju menija kojeg svaki gost može otvoriti na svom mobilnom uređaju kako bi i na taj način smanjili eventualnu mogućnost zaraze“, objasnio je Gajić.\nHotećl će biti otvren 1.juna, a ostatak hotelskog poslovanja u Regentu očekuju da će aktivirati tokom juna, zavisno od otvaranja crngorskih granica i uspostavljanja avionskog saobraćaja sa Crnom Gorom. Prethodni period, ističe direktor prodaje iskoristili su za komunikaciju sa partnerima i gostima.\nU narednom periodu se očekuje da će se bar djelimično početi razvijati regionalna potražnja za putovanjima, otvoriti granice i aerodromi. „I u skladu s tim naš prvi korak će biti nastup na upravo najbližim tržištima sa kojih će turisti moći neometano ili sa minimum preduslova ući u Crnu Goru. Naime, navedena tržište nisu tradicionalna okosnica visoke sezone te smo prilagodili ponude u cilju postizanja konkurentnosti“.\nPrilagođavanje tržištu regiona kompletirali su, navodi Gajić, fleksibilnom otkaznom politikom u okviru koje se sve rezervacije za 2020.godinu mogu otkazati do 24 sata prije najavljenog dolaska.\nU ponudu su dodali besplatno korišćenje rent a car vozila tokom boravka u hotelu ili korišćenja plaža u blizini Porto Montenegro naselja. Shodno tome, transfer od aerodroma do hotela će postati standardna dodatna vrijednost prilikom smještaja u hotelu Regent Porto Montenegro“, naveo je direktor prodaje Regenta.\nU hotelu goste sa njihovih glavnih stranih tržišta, Velike Britanije i Rusije očekuju u avgustu, kaže Gajić i ističe da goste sa američkog tržišta nije realno očekivati prije 2021. godine.\n„Cilj nam ja da što kvalitetnije amortizujemo postojeću situaciju i godinu završimo sa najmanjim mogućim gubitkom. Naša trenutna predviđanja su da ćemo za cijelu 2020.godinu zabilježiti značajno manji promet ukoliko uporedimo tekuću sa prethodnom godinom“.\nKada su higijenske i sigurnosne mjere u pitanju, hotel Regent je ranga 5* te kao takav obavezan je kontinuirano primjenjivati izuzetno visoke standarde higijene, održavanja i dezinfekcije.\n„Poštujemo zakonske okvire Crne Gore u navedenim domenima i međunarodne standarde IHG grupacije kojoj pripadamo. Iste mjere ćemo sprovoditi i dalje te insistirati na novom nivou zaštite zdravlja posjetilaca, gostiju i zaposlenih uz korištenje zaštitne opreme. Primjenjujemo propisane mjere Nacionalnog koordinacionog tijela te će svaka nova mjera biti implementirana dosljedno“, istakao je Gajić.


Kada dizajnirate svoju dnevnu sobu, postoji vrlo malo stvari u koje možete biti sigurni...\nZapravo, jedina stvar u koju zaista možete biti sigurni je da će vaša dnevna soba verovatno imati sofu, (odnosno kauč) i prazan zid iznad nje. Šta učiniti sa ovim praznim zidom iznad sofe je pitanje koje je svako od nas postavio bar jednom u životu.\nKako je u pitanju centralna tačka cele sobe koja će nesumnjivo privući najviše pažnje, verovatno se svi unervozimo u želji da sve bude kako treba. Prazan prostor iznad sofe je glavno mesto u kući za smeštaj velikog umetničkog dela, ali je ponekad teško odrediti koju vrstu umetnosti tu treba okačiti.\nDok se većina ljudi drži tradicionalnog rešenja u vidu jedne slike ili fotografije iznad sofe, kada je u pitanju izbor originalnih elemenata imate milion opcija. Stručnjaci zato savetuju da oslobodite svoju kreativnost i u ovom delu sobe predstavite ono što volite i što u potpunosti odgovara vašem stilu.\nAli, u slučaju da želite da igrate na sigurno, evo četiri proverenih ideja za savršeno stilizovanje praznog zida iznad sofe ili kauča u dnevnoj sobi...


Vučić: Za rješenje kosovskog pitanja potreban kompromis - Vijesti.me\n"ALBANCI I SRBI DA NAPRAVE USTUPKE"\nPredsjednik Srbije Aleksandar Vučić rekao je da je najveći problem na putu Srbije ka Evropskoj uniji (EU) rješenje kosovskog pitanja i da je potrebno da Albanci i Srbi naprave ustupke da bi se postigao kompromis.\nU danas objavljenom intervjuu za bečki listi list Kronen Cajtung, Vučić je zahvalio je austrijskom kancelaru Sebastijanu Kurcu na podršci.\n"Sada je na nama da uradimo domaći zadatak. Najveći problem je, naravno, rješenje kosovskog pitanja. Oko toga smo počeli dijalog među nama samima i moramo da nađemo kompromis prema kome će i Srbi i Albanci (na Kosovu) morati da naprave ustupke. Ako se to ne učini to će biti još jedna greška u istoriji naša dva velilka naroda na Balkanu", rekao je Vučić koji od juče boravi u posjeti Austriji.\nRekao je da se i dalje vode razgovori sa pedsjednikom Kosova Hašimom Tačijem, ali i dodao da proteklih pet godina nije bilo više etničkih sukoba.\nVučić je ponovio da Srbija neće priznati nezavisnost Kosova.\n"Na to im kažem da ga neće imati, jer će se za to pitati Srbi. Bez Srbije nema ulaska u UN, bez Srbije nema ulaska u Interpol, bez Srbije nema državne posjete Kini", dodao je.\nVučić je rekao da sve karte moraju biti na stolu i da će se naći rješenje ako se "uzimanje i davanje" odvija na fer način, kao i da će tada za Srbiju "sva vrata Evrope biti otvorena".\nPredsjednik Srbije je dodao da će, naravno, pored kosovskog pitanja Srbija morati da popravi vladavinu prava, ali i ukazao da su finansije zemlje stavljene pod kontrolu.\nOn je rekao da je državni dug smanjen na ispod 60 procenata i nezaposlenost pala sa 26 na 12 procenata, kao i da je Srbija poboljšala položaj na listi Svjetske banke za 50 mjesta.\nTakođe je ukazao da su strane investicije prošle godine iznosile 2,6 milijardi dolara, a da je recimo susjedna Hrvatska, koja je članica EU, imala 947 milona dolara stranih investicija.\nVučić je ponovio da podržava teritorijalni integritet BIH. "Mi podržavamo teritorijalni integritet Bosne. Tačka. Mi podržavamo integritet Republike Srpske unutar BiH prema Dejtonskom sporazumu. Ako neko hoće nešto da promijeni unutar Bosne onda je to pitanje za tri nacije koje u njoj žive. Nemamo drugog interesovanja osim mira i stabilnosti u regionu", rekao je on.\nVučić je rekao da će Austrijancima ukazati na interes uspostalvjanja zajedničke ekonomske zone na Balkanu, koja bi mogla da se nazove "mala EU na Zapadnom Balkanu".\n"Zamislite šta bi zajedničko regionalno tržište Zapadnog Balkana moglo da ostvari", rekao je.\n"Možda se to nekima neće dopasti, ali to mi ne smeta. Potrebne su nam iste carine, iste subvencije za strane investitore. Potrebno nam je unutrašnje tržište između naših zemalja," rekao je Vučić i dodao da ga u toj ideji podržava albanski premijer Edi Rama.\nVučić je rekao da su statistike pokazale da se gubi sedam procenata ekonomskog prihoda samo zato što se kamioni zadržavaju na brojnim granicama, i dodao da bi i se i emigracija iz tih zemalja takođe smanjila.